BOS DENBORALDIA 1-2010-2011 – Bilbao Orkestra Sinfonikoa\nBOS DENBORALDIA 1-2010-2011\n07 - 08urria 2010\n07 urria 2010 Euskalduna Jauregia 19:30 h.\n08 urria 2010 Euskalduna Jauregia 19:30 h.\nIsaac Albénizen (1860-1909) Iberia suitea XX. mendearen lehen hamarraldian idatzia da, baina sorkuntza garaikiderako erreferente bizi-bizia da, oraindik; folkloretik jaiotako musika bat giro, usain edo kolore batzuk gogora ekartze “hutsarekin” nola heda daitekeen erakusten duen adibide argia: Iberiaren hamabi piezak ez baitira koadroak, pinturak edo argazkiak, sentipen (impressions) poetikoak, soinu gardentasunak baizik. Eta nostalgiazko tonu lausoez, malenkoniazko oihartzun sotil eta bareez baina, aldi berean, irrikaz, beroz eta sugar berezi batez distiratzen den lurralde bati egindako kantua: Andaluziari egindako kantua. Iberian, herrialde bero, sentsual eta eguzkitsu haren metafora gisa ageri da argia; eta, aldi berean, musikagileak bere adopziozko aberritzat hartutako herrialdean, Frantzian, behin eta berriro topatutako ozeano inpresionista horren ikur gisa. Hori guztia dela eta, asko izan dira mende luze honetan suite horretara hurbildu diren pianistak, eta, gaur egun, oraindik ere, iberista handien talde oso bat dago, dirudienez, interpretazio tradizio sendo baina heterogeneo hori berritzeko eta modernizatzeko irrikaz. Baina, agian, Iberia ez zen kontzertuetan hain presente egon izango sail horretako pieza bat edo gehiago (okerrago edo hobeto) orkestrarako moldatu duten musikagile horiengatik guztiengatik izan ez balitz; musikagile haiek guztiek tinbre eta erresonantzia berriak agerrarazteko eta harmonia itxuraz urrun, ezkutuko edo isilduak nabarmentzeko halako ahaleginik egin izan ez balute. Halaxe jardun zuen Jesús Rueda madrildarrak (1961ean jaioa): suitearen hiru orrialdeko txantiloi nahiko laburrerako transkribapena egitean, argi izan zuen Iberiaren espainiartasuna flamenkoa bezain noblea eta intimista dela; eta, hala, ez du planteatzen albeniztar estetika itxuraldatzea, ezta hartan eskua sartzea ere; hura azpimarratzea eta kolorez hornitzea baizik. “Oroitzapena” –jatorrian, “Prelude”– suitearen ataria da, obraren piezarik enigmatiko, bare eta misteriotsuena; horren guztiz bestelakoa dugu, alde horretatik, “Triana” distiratsu, apoteosiko eta are zalapartatsua, erritmo eta harmonietan harrigarria; baita “Lavapiés” disonantea ere, zuzenean Andaluzian inspiratua ez den bakarra, eta madrildar ukitu kastizoa dariona, kaleko organo biraderadunaren soinuak iradokitako habanera airos eta txantxazale horrek bideratuta.\nBeste bide bati heldu zion Cristóbal Halffter musikagileak (1930ean), Halfbéniz lanean; izan ere, ez zuen suitearen orrialde bat –“El albaicín”– zuzenean espazio sinfonikora eraman: hartatik abiatu zen, sustrai modura hartu zuen. Hala, aise bereizten da jatorrizko piezaren lehenengo konpasek gogorarazten duten gitarraren kantu urruna, eta, divertimentoan zehar Halffterrek espazio kaotiko bitxi batera eramanda distortsionatzen eta itxuraldatzen badu ere, obraren amaieran haietara itzultzen da berriro ere: Granadako ijito auzora, Albénizera. Sociedad Estatal España Nuevo Milenio elkartearen eskariz egin zuen partitura, eta 2001eko otsailean estreinatu zen, Madrilgo Auditorium Nazionalean, Rafael Frühbeck de Burgos Espainiako Orkestra Nazionalaren buru zela. Hamabost urte lehenago, Halffterrek Lehenengo tonuaren tentua eta bataila inperiala estreinatu zuen Basilean, Paul Sacher suitzar musikagile eta mezenasaren omenez, hark laurogei urte bete zituenean. Lan horretan, bi erreferentzia dira aipatzekoak: Antonio de Cabezónen (1510-1566) Lehenengo tonuaren tentua eta Juan Bautista de Cabanillesen (1644-1712) Bataila inperiala. Hortaz, musikagile garaikidearen sorkuntzarekin bat eginik ageri dira iraganeko organista handien larritasuna, kontrapunturako maisutasuna eta jai giroko adierazpena; baina, kasu honetan, ez berrogeita hamarreko (post)iraultzailearen edo hirurogei-hirurogeita hamarreko (post)abangoardistaren sorkuntzarekin bat eginik, geroago etorri zen humanistarekin bat eginik baizik, haren eskuetan denboraren iragaitzak eragingo ez balio bezala agertzen den tradizio baten berritzaile eta babeslearekin.\nGustav Mahler (1860-1911) beste mundu bat da, zalantzarik gabe. Irudi bakun, ezohiko eta guztiz bestelakoa; gizon abaildua, sutsua, kontraesanez betea, erronkaria, heriotzarekiko borroka etengabean akitua. Ez alferrik aukeratu zituen Friedrich Rückerten olerki batzuk garai berezi batean bere buruaz jarduteko: “Hilda nagoela pentsa liteke! Izan ere, bost axola zait hiltzat jotzen banaute. Ezin dut ukatu ere egin. Munduarentzat hila naiz, egiaz” (“Ich bin der Welt abhanden gekommen”, Rückert-lieder, 1901). 1884 eta 1889 artean ere, Lehen sinfonia idatzi zuen garaian, Mahler gazteak berebiziko gaitasuna erakutsi zuen musikaren bidez bere emozioak adierazteko. Haren katalogoa ez zen oso zabala artean; bi lan hauek zituen ordura arte idatzitakoen artean aipagarriak: Das klagende Lied (“Deitorearen kanta”) kantata eta Lieder eines fahrenden Gesellen (“Kamarada alderrai baten kantak”) zikloa, lehena izan ezik 1883 eta 1884 bitartean bere testuetan oinarriturik idatzitako kantuek osatua. Kantu horiek markatzen dute, hain zuzen ere, sinfoniaren pauta, zeina “gaztaroko maisulanek izan ohi duten indar berdingabe horretaz hornitua baitago, adierazpenaren joritasun emozionalagatik, argitasun baldintzarik gabe eta inkontzienteagatik eta irudimenaren oparotasunagatik”, Bruno Walterren hitzetan. Eta halaxe da: Mahlerrentzat “gaztetako ariketa” soil bat besterik izan ez zen horrek erabateko aitortza pertsonala dirudi jada: musikara eramandako oroitzapenak, oso mingarriak seguru asko, eta, horiei gaina hartuz, oihu ozen eta garaitzazko bat. Berez poema sinfoniko arranditsua izan behar zuen lan horren behin betiko bertsioa Vienan aurkeztu zuen egileak, 1900ean, eta harridura eragin zuen hiri hartan: izugarri gustatu zitzaien batzuei, baina asaldatuta eta durduzatuta utzi zituen askoz ere gehiago, Eduard Hanslick besteak beste. Hauxe idatzi zuen Hanslickek Mahlerri buruz, azken mugimendu “ikaragarritik” bere onera etorritakoan: “Bietako bat burutik eginda dago, eta ez naiz ni!”.\nObraren jatorriari erreparatuta, izaera programatikoa har lezake, jakina: gizon bat, heroi bat (Jean Paulen “Titana”), gaizkiaren kontra borrokan, eta, ahaleginaren ahaleginez eta neke askoren ondoren, garaile, azkenean. Mahlerren pentsamendu musikalaren funtsezko elementuetako bat ere agertzen da lan horretan, dagoeneko: naturaren deia, lehen mugimenduaren hasieran mantso-mantso herrestatzen dena, hari jarraitu baten gainean. Kukuaren kantua entzuten da, baita fanfarre urrun bat ere; eta, berehala, biolontxeloek gai nagusia aurkezten dute (Kamarada alderrai baten kantak zikloko “Ging Heute morgen ubers Feld” kantutik hartua); gai nagusi horrek lirismo bare eta artzain giroko bati bide ematen dio, nahiz eta, halere, ezingo duen saihestu aurrerago protagonistak naturarekin edo, agian, naturak bere buruarekin liskarra izatea. Bigarren mugimenduan –scherzo modura dihardu– kutsu herrikoia duen 3/4ko Ländler bizi bat aurrez aurre kontrajartzen zaio ukitu urbano samarreko trio bati: landaren eta hiriaren arteko kontrastea da, urteen joanean, egunaren eta gauaren arteko kontraste bihurtuko dena, argiaren eta iluntasunaren arteko kontraste.\nHirugarren mugimenduan –jatorrizko izenburuaren arabera, “Hileta martxa, Calloten estiloan”, hau da, karga dramatikoa ere bazuen estilo parodiko eta nabarmena–, lehen planora itzultzen da kamarada alderraia (“Die zwei blauen Augen”), berriro ere, hari baxuaren gai goibel eta iraunkorrarekin, eta horrekin bat egiten du oboeak, pare bat doinu grotesko eta are apur bat makabro aurkezteko. Hala, are ederragoa eta zoragarriagoa dirudi harpak irekitzen duen sail nagusiak, biolinek jarraitua, sakontasun poetiko nabariko doinu batean. Amaierako mugimendu ezin zabalagoaren hasiera guztiz oldarkorra, leherkaria, basatia eta titanikoa da; hainbeste, non ezinegonezko sentipena nabarmentzen baita hondoan, baita hariak sinfoniaren melodiarik gozoenak jotzen dituenean edo hasierako mugimenduko giroa berreskuratzen saiatzen denean ere. Izan ere, Mahlerrek bere emozioak behin betiko askatzeko irrikaz diharduela dirudi, eta emozioak behin eta berriro lehertzen dira klimax ezin suminagoetan, horrela irudikatuz, ez titana gaizkiaren garaile, musikagilea bera, baizik eta behin betiko atzean utzi ezin zuen garai bat: haurtzaroa.\nDenboraldi-hasierako egitarau sinfonikoa aparta izango da, eta hiru urteurren omenduko dira bertan: Cristóbal Halffterren 80. urtebetetzea eta Albénizen zein Mahlerren jaiotzaren 150. urteurrena. Halffterren Tiento… txalokatu bezain harrigarria eta omenezko lanaren dierazgarri den izenburudun Halfbeniz egongo dira entzungai. Bigarren zatian, ordea, Albénizen Iberia maisulaneko hiru orkestrazio sotilek Gustav Mahlerren estreinaldi sinfoniko distiratsua den “Titan” sinfoniari utziko diote lekua.


Liburuaren Egunean, nirea argitaratu nueneko oroitzapena - Amaia Ocerin\nLiburuaren Egunean duela urte asko Alberto Muro argazkilariak eta biok argitaratu genuen liburuaz gogoratu naiz. Bizkaiko baserriaren inguruko azterketa sakona egin genuen, ikuspegi ezberdinak landuz. Niretzako liburu baten sormen eta produkzioa baino askoz gehiago izan zen eta barruak astindu zizkidan. Oroitzapen eta sentsazio ederrak. Noizbait hona ekarri beharrekoak...\nLiburuaren Eguna da gaur eta duela urte asko argitaratu nuen liburuaz gogoratu naiz.\n2005a zen eta Alberto Muro argazkilariak eta biok Bizkaiko baserriaren inguruko azterketa egin genuen, ikuspegi ezberdinak landuz: historia, jatorria, arkitektura, lana, helburuak, bilakaera, emakumearen lana, produkzioa, modelo berrien bilaketa…\nBizkaiko Foru Aldundiak argitaratu zuen eta esperientzia izugarri polita izan zen. Izenburua jartzeko ere ikerketa egin behar izan genuen.\nZein ondo ibili ginen Bizkaiko hamaika txokotan zehar: batzutan galduta, bestetan ordu txikitan bidean … Abentura bitxiak bizi izan genituen hilabete horietan eta denetarik gertatu zitzaigun.\nEta bereziki maitasun handiz gogoratzen dut, ia hogei urte ondoren, zein harrera ona egin ziguten gure baserritarrek.\nEuren lana albo batera utziz gurekin hitz egiteko tartea hartzeko, irakatsiz, erakutsiz… Euren bizimoduaz asko ikasi genuen eta hamaika hausnarketa plazaratu genituen elkarrekin: bilakaera, industrializazioaren eragina, produkzioan aldaketak, baserri-hiriaren arteko gatazka, emakumearen garrantzia baserrian eta bere lana, produkzio modelo berrien bilaketa, erromantizismoa…\nMundua begiratzeko modu bat erakutsi ziguten.\nAsko ikasi genuen eta nire kasuan nire baserritar jatorrira itzuli nintzen. Eta barruak astindu zizkidan. Liburu baten sormen eta produkzioa baino askoz gehiago bilakatu zen.\nNi baserrian jaioa naiz eta hiria ezagutu nuen ikastolan hasi behar izan nuenean. Baina baserria nire bizitzako atal oso garrantzitsua izan da, nahiz eta ohea beste leku batean egon.\nLiburua sortzen ibili ginen hilabete luze horietan nire izaeraren zati handi bat errekuperatzen nuela sentitzen nuen.\nBaserritarrek kontatzen zizkiguten istorio asko gure baserrian bizitakoen antzerakoak ziren eta lehen pertsonan bizitzen nituen. Anekdota ugaritan nire aitita-amama edo nire aita ikusten nituen. Deskribatzen zizkiguten arazoak etxean entzundakoak ziren. Ni nintzen guzti hori. Ni mundu horretakoa nintzen maila handi batean…\nUsainak, paisaia, testurak, materialak, jakiak, animaliak… horiek denak nire parte bat ziren. Ezagunak nituen guztiak, hor nengoen ni.\nEta hare gehiago: euskaldunok garenaren zati handia baserritarrei zor diegu. Gure izaera eta bizimodua antzinatik horretan dugu. Sarritan hara jotzen dugu zer garen gogoratu behar dugunean. Hor dago gure esentzia eta beraiek izan dira eta badira horren jagoleak.\nIzan ere, beraiek dira gure paisaia zoragarriaren lorazainak. Beraiek zaintzen dute gure ingurune pribilegiatu hau. Asko zor diegu.\nNortasuna duten edukiak idazteko 10 aholku\nZure edukia interesgarria izateko gakoa nortasuna izatea da, gainerakoengandik bereiztea eta bakarra izatea.\nNola lortu dezakezu? Hemen dituzu lagungarriak izango zaizkizun hainbat aholku.\nPrev¿Qué es la red social ClubHouse y por qué es diferente al resto?\nEn el Día del Libro y me he acordado de uno que publiqué hace ya muchos años…Next


Burdinolaren historia/Galdaketa prozesua eta ekoizpena — Wikibooks\nBurdinolaren historia/Galdaketa prozesua eta ekoizpena\n1 Ekoizpen zikloa\n1.1 Lonjak eta errenteriak\n1.3 Galdaketa prozesua\n1.4 Agoaren eraketa\n1.5 Forjaketa eta kalibreak\n1.6 Emaitza: burdina gozoa eta altzairua\n1.7 Denbora. Kontsumoa eta errendimendua\n1.8 Ekoizpena. Kalitatea manufakturarako\nMirandaolako burdinola. Legazpi (Gipuzkoa).\nUrriaren bukaera aldera olagizonek idi gizen bat, inguruetako gizenena, hiltzeko ohitura zuten, urteko lan-kanpaina hasi aurretik, eta gaziturik, zezinan egiten zuten beren otorduetarako.\nLan aldia beti igandez hasten zuten, bazkari eder bat eginez eta otordu horretara jende askori dei egiten zieten olagizonek: herriko agintari, apaiz eta beste auzotarrei, denen artean ospakizuna gaueko hamabiak arte luzatuz.\nGainerako urtezatian, berriz, gehienetan beste lan hauek egiten zituzten: zuhaitz eta txara nahiz sasiak moztea basoan, labe eta sutegietan behar zuten ikatza egiteko; meategietatik burdinkia ateratzea, urtzea eta oletara eramatea.\nAzkenurteetan, itsasotik gertuen zeuden burdinoletan aingurak egin ohi zituzten batez ere; eta horretarako, Somorrostrotik ekartzen zituzten mea aberatsak, itsasoz ekarri ere benakera edo txanukera izeneko ontzi berezietan, bakoitzak seiehun edo zortziehun kintaleko zama garraiatzen zuelarik.\nLonjak eta errenteriak[aldatu]\nItsas portuetan eta ibaiak itsasoratzen diren tokietan baziren etxe berezi batzuk, errenteria izeneko saltokiak, adibidez: Errenterian, Donostian, Orion, Zestoako Beduan, Bilboko San Anton zubiaren ondoan eta abar; batez ere, burdin eta gainerako ekoizpenak bertan pilatzeko izaten ziran, baita ikertzaileek aztertu ondoren hainbat destinoetarako ontziratzeak ere.\nForjaketa eta kalibreak[aldatu]\nEmaitza: burdina gozoa eta altzairua[aldatu]\nburdina gozoa ateratzeko, aipatu dugun moduko karburazioa saihestu behar zuen.\nAltzairua lortzeko, berriz, karbono proportzioa gehitzen zuen, zilarrak sarriago kentzen saiatuz eta agoa ikatz goria ukituz denbora luzeagoan edukiz, su-garren alderdi oxidatzailetik aparte.\nDenbora. Kontsumoa eta errendimendua[aldatu]\nBurdingaia labean kargatzetik, forjaketan burdina profilak atera bitarteko lanaren ziklo osoa, aldakorra izaten zen zeharrolak zuen garrantziaren arabera; gehienetan bospasei orduko lana izaten zen.\nTonaerdi bat burdinki eta ia beste hainbeste ikatz kontsumitzen zen.\nHala, bataz beste, ehun eta berrogeita hamar kilo burdina lortzen zen.\nEkoizpena. Kalitatea manufakturarako[aldatu]\nZeharroletan landutako burdina kalitate oso onekoa zen erabilitako materialen purutasunagatik eta ganga fosfororik gabea izateagatik; baina baita sufrerik gabeko egur-ikatzetan goritzen zutelako ere.\nBestalde homogeneotasun gutxikoa eta garbitasun gutxia ere izaten zen, zilarrak guztiz kentzea zailegi gertatzeaz gain, karrakaz jateko zailak ziren altzairu-zati gogorrak izaten zituelako tartetan.\nAlderantziz, altzairu gozoa, karbono gutxikoa zenez, erraza gertatzen zen forjaketarako nahiz beroketa eta soldadura goria egiteko, aingurak bezalako pieza handietan.\nNeke handikoak, garestiak eta errendimendu txikikoak ziren antzina burdina-lanak, gure gaur egungo ikuspegiaz alderatuta. Beraz, hasierako zeharrola haietan, erregaien edo ikatzaren kontsumoa, ateratzen zuten burdina-kopuruari zegokionean, %300 eta %500 bitartekoa izaten zen; burdina bera ere sartutako ikatzaren erdira jaitsi ohi zen pisuan.\nHain zuzen ere, zepa arre harro pilak, burdinaz aberats eta burdinoletako meatzeetan eta ibaiertzetan pilatzen zituztenak berriro erabili egiten ziren, joan zen mendean aurrera ere.\nOrrialdearen azken aldaketa: 23 maiatza 2015, 07:58.


Android-en Gmail pertsonalizatzeko bost trikimailu Androidea\nAndroid-en Gmail pertsonalizatzeko trikimailurik onenak\nEder Ferreno | | Android aplikazioak, Pertsonalizatu Android, Android tranparik, Tutoretzak\nAndroid telefonoa duten erabiltzaileen zati handi batek Gmail erabiltzen du telefonoan. Batez ere, Inbox ateak ixten ari dela eta Google-ren zerbitzua fakturatuta dagoela alternatiba onenetarikoa. Aplikazio hau erabiltzerakoan dugun abantaila handietako bat da pertsonalizazio aukera ugari ematen dizkigula.\nHori dela eta, behean Gmail pertsonalizatzeko trikimailurik onenak zure Android telefonoan. Horrela, posta elektronikoko aplikazioari askoz ere etekin handiagoa atera ahal izango diozu. Erabilera askoz erosoagoa izateaz gain, hobeto moldatzen delako zuregana, posta desegitea bezalako funtzioei esker.\n1 Sarrerako ontzi mota\n2 Elkarrizketa ikuspegia\n3 Irristatu keinuak\n4 Irudi deskarga automatikoa\n5 Eranskinen deskarga automatikoa\nSarrerako ontzi mota\nLehenetsia Gmail-ek normalean sarrera-ontzi mota bera aurkezten du. Egia esan, kasu honetan beste aukera batzuk hautatzeko aukera dugu. Nahi izanez gero, aplikazioko sarrera-ontzi mota alda dezakezu. Beraz, beste aurkezpen bat aukeratuko dugu, guretzat erosoagoa izan daitekeena aplikazioa erabiltzean.\nHorretarako, Aplikazioaren menura joango gara eta gero ezarpenak sartuko ditugu. Kontuaren helbidean klik egiten dugunean, sarrera-ontzi mota aldatzeko aukera izango dugu. Aukeratu zuretzat erosoena.\nPertsona berarekin mezu elektronikoak trukatzen ditugunean, Gmail-ek mezu hauek elkarrizketa batean biltzen ditu normalean, guztiak bereizita erakutsi beharrean. Banan-banan ikustea nahi duten erabiltzaileak egon daitezkeen arren. Elkarrizketa ikuspegi hau aplikazioan arazorik gabe ken dezakegu.\nAplikazioaren ezarpenetara joango gara eta ezarpen orokorren atalean elkarrizketen ikuspegiaren atala aurkituko dugu. Ondoan, margolan bat dago, zein desautatu besterik ez dugu egin beharko. Honek elkarrizketa ikuspegia erraz kentzen du. Urtean desberdina izango den arren elkarrizketa konfidentzialak.\nIkusi dugu keinuek presentzia handia izaten ari direla sistema eragilean, eta baita aplikazioetan ere. Keinu batzuk balia ditzakegu, atzamarra irristatzea bezalako ekintza batzuk burutzeko. Eskuinera edo ezkerrera irristatu gaitezke, eta horrela ekintza bat burutu.\nHau zerbait da Gmail-eko ezarpen orokorretan konfigura dezakegu. Bertan, hatzak irristatzean ekintzak izeneko atala aurkitzen dugu eta sartzean keinu bat eskuinera eta beste bat ezkerretara konfigura dezakegu. Keinu horiekin, guk geuk aukeratu ahal izango dugun ekintza burutu dezakegu.\nIrudi deskarga automatikoa\nIrudi ezberdinekin mezu elektroniko bat bidaltzen badigute, deskarga automatikoa ezabatzeko aukera dugu beti, kasu honetan bistaratu automatikoki posta elektronikoan. Gmail-ek hau aldatzeko aukera ematen digu, beraz, aplikazioak irudi bat erakutsi aurretik galdetuko digu. Horrela, gu gara erabaki hori hartzen dugunak.\nPosta elektronikoaren aplikazioaren ezarpenen barruan Irudiak izeneko atala aurkitzen dugu. Bertan aukera dugu aplikazioak irudi bat erakutsi aurretik beti galdetzea.\nEranskinen deskarga automatikoa\nIrudiekin gertatzen den moduan, gauza bera egin dezakegu eranskinekin. Horrela, eranskina galdetutakoan bakarrik deskargatuko da, horrela eskatu dugulako. Kasu honetan jarraitu behar ditugun pausoak aurreko atalean egin ditugunen antzekoak dira.\nGmail ezarpenen barruan, Datuak erabiltzeko atalera joango gara. Eranskinak deskargatzen izeneko atala aurkitzen dugu bertan, seguruenik lehenespenez markatuta dagoena. Kasu honetan egin behar duguna da aukera hau desmarkatu. Beraz, aplikazioa erabiltzen dugunean ez dira automatikoki deskargatzen.\nArtikuluaren bide osoa: Androidea » Android aplikazioak » Android-en Gmail pertsonalizatzeko trikimailurik onenak\nAmazon Alexa Vs Google Assistant, Androiden laguntzaileen duelua\nNola desgaitu saio hasiera automatikoa Google Chrome-n


Ni ... banintz, ... by BERRITXU ESKOLA - issuu\nNi izurdea banintz â€Ś\nNi izurdea banintz, uretan ibiliko nintzateke. Uretan ibiliko banintz, jende gehiago ezagutuko nuke. Jende gehiago ezagutuko banu, lagun gehiago edukiko nuke. Lagun gehiago edukiko banu, pozago egongo nintzateke. Pozago egongo banintz, bizitza hobea izango nuke.\nNi txakurra banintz â€Ś\nNi txakurra banintz, txori asko harrapatuko nituzke. Txori asko harrapatuko banu, txakur ona izango nintzateke. Txakur ona izango banintz, ehiztaria txarra izango litzateke. Ehiztaria txarra balitz, txori gutxi egongo lirateke. Txori gutxi egongo balitz, ezin izango litzateke txoririk hil.\nNi kotxea banintz â€Ś\nNi kotxea banintz, dendan egongo nintzateke. Dendan egongo banintz, jendeak ikusi egingo ninduke. Jendeak ikusiko banindu, erosi egingo niduke. Erosiko banindute, bidaiak egingo nituzke.\nNi txoria banintz â€Ś\nNi txoria izango banintz, hegan egingo nuke. Hegan egingo banu, beste txori batzuk ezagutuko nituzke. Beste txori batzuk ezagutuko banitu, jolastu egingo nuke. Jolastuko banu, arinago egingo nuke hegan. Hegan arinago egingo banu, karrerak egingo nituzke. Irati\nNi txakurra banintz, lau hanka izango nituzke. Lau hanka banitu, lasterka oso azkar egingo nuke. Lasterka oso azkar egingo banu, ondu pasatuko nuke. Ondo pasatuko banu, nekatu egingo nintzateke. Nekatuko banintz, jabeak jaten emango lidake.\nNi kangurua banintz â€Ś\nNi kangurua banintz, salto asko egingo nuke. Salto asko egingo banu, nekatu egingo nintzateke. Nekatuko banintz, logurea etorriko litzaidake. Logura izango banu, lo egingo nuke. Lo egingo banu, amets onak izango nituzke.\nNi zizarea banintz â€Ś\nNi zizarea banintz, lur azpian ibiliko nintzateke. Lur azpian ibiliko banintz, ilunetan biziko nintzateke. Ilunetan biziko banintz, askotan txoke egingo nuke. Askotan txoke egingo banu, txintxoiak edukiko nituzke. Txintxoiak baneuzka, burua handitu egingo litzaidake.\nTxakurra banintz, paseatzea eramango nindukete. Paseatzera eramango banindute, kaka egingo nuke. Kaka egingo banu, jabeak jasoko luke. Jabeak jasoko balu, zakarrontzira botako luke.\nNi hegazkina banintz â€Ś\nNi hegazkina banintz, hegan egingo nuke. Hegan egingo banu, jende asko eramango nuke. Jende asko eramango banu, pisu handia eramango nuke. Pisu handia eramango banu, ni erori egingo nintzateke. Ni eroriko banintz, min handia hartuko nuke. Min handia hartuko banu, anbulantziak eramango ninduke.\nNi txoria banintzâ€Ś\nNi txoria banintz, kabia egingo nuke. Kabia egingo banu, txoritxoak edukiko nituzke. Txoriak edukiko banitu, zizareak jango genituzke. Zizareak jango bagenitu, indartsu egongo ginateke. Indartsu egongo bagina, kabia erorikolitzateke.\nNi loroa banintz â€Ś\nNi loroa banintz, asko hitz egingo nuke. Asko hitz egingo banu, lagunak egingo nituzke. Lagunak egingo banitu, abesten erakutsiko lidateke. Abesten ikasiko banu, famatua egingo nintzateke. Famatua izango banintz, saritua izango nintzateke.\nNik diru asko edukiko banuâ€Ś\nNik diru asko edukiko banu, mundu guztian zehar bidaiatuko nuke. Mundu guztian zehar bidaiatuko banu, etxe bat erosiko nuke leku politenean. Leku politenean etxe bat erosiko banu, nire lagunak gonbidatuko nituzke nirekin uda pasatzera.\nNi txoria banintz, hegan jakingo nuke. Hegan jakingo banu, herri askotan egongo nintzateke. Herri askotan egongo banintz, jende asko ezagutuko nuke. Jende asko ezagutuko banu, lagun asko edukiko nituzke. Lagun asko edukiko banitu, hizkuntza asko jakingo nituzke. Hizkuntza asko jakingo banitu, mundu guztian ibiliko nintzateke. Mara\nNi txakurra banintz, txori asko harrapatuko nituzke. Txori asko harrapatuko banitu, nire jabeak txori asko edukiko lituzke. Jabeak txori asko edukiko balitu, janari asko edukiko luke. Janari asko balu, jende asko joango litzateke jatea.\nNi hegazkina banintz, hegan egingo nuke. Hegan egingo banu, altura handia hartuko nuke. Altura handia hartuko banu, beldurra edukiko nuke. Beldurra edukiko banu, erori egingo nintzateke. Eroriko banintz, ez nindukete erabiliko.\nNi autoa banintz â€Ś\nNi autoa banintz, gurpilekin ibiliko nintzateke. Gurpilekin ibiliko banintz, mugitu egingo nintzateke. Mugituko banintz, joan egingo nintzateke. Joango banintz, galdu egingo nintzateke. Galduko banintz, norbaitek lagunduko lidake.\nNi txakurra banintz, pertsonekin jolastuko nuke, zaunka egingo nuke, maitemindu egingo nintzateke, ehizan egingo nuke eta txoriak harrapatuko nituzke, txoriak eskura eramango nituzke, eta denetarik jango nuke.\nNi ... banintz, ...\nBigarren zikloko ikasleek egindakoa


Gipuzkoa Txapeldun Junior Nesketan - Federación Guipuzcoana de Baloncesto\nGipuzkoa Txapeldun Junior Nesketan\nAstelehen eta asteartean, Balmasedan, Euskadi eta Nafarroako lurralde-arteko txapelketa jokatu zen junior mailan, eta gure neskek tituluarekin bueltatu dira etxera; mutilek hirugarren postuan amaitu dute.\nAstelehen goizean jokatu zituzten bi taldeek final-erdiak. Neskak izan ziren jokatzen lehenak. Bizkaiaren aurka oso partida gogorra jokatu behar zuten, baina azken laurden ikusgarri batekin (24 puntu), markagailuari buelta emateko kapaz izan ziren eta 68 eta 66ko emaitzarekin irabazi zuten. Mutiletan, Bizkaia gure mutilak baino gehiago izan zen eta partida guztia kontrolpean izan zuen, merezimendu osoz 78 eta 51 irabazten amaitu arte.\nAstearte goizean, bigarren jardunaldian, gure mutilek hirugarren eta laugarren posturako borrokan Nafarroari aise garaitzeko kapaz izan ziren (79-53) domina eskuratuz. Arratsaldean iritsi zen eguneko plater printzipala. Araba aurkari, Beñat Jauregiren neskek 40 minututan izan zuten partida kontrolpean, 10 puntu inguruko aldeak eduki zituztelarik ia uneoro. Arabarren ahalegin guztiei aurre egiten jakin izan zieten eta 73 eta 63ko emaitzarekin iritsi ziren amaierara. Azken txilibitu soinuari barreak, algara, oihuak eta besarkadak jarraitu zioten. Azken hilabetean txapelketara egoerarik onenean iristeko egindako lan handiari saria. Zorionak!!\nAsteburuko notizia txarra, gau r eta bihar artean jokatzekoa zen Mini mailako txapelketarekin etorri da, pandemia tarteko, bertan behera gelditu da-eta.


Harriondoa Kultur Etxeko liburutegia inauguratu dute urriaren 24an Lesakan\nTtipi-Ttapa 2016-10-24 15:18 Kultura Bortziriak Lesaka\nHerriko Etxeko hirugarren solairutik 18.000 bolumen eraman dituzte liburutegi berrira\nAbuztutik itxita zegoen Lesakako liburutegia, Herriko Etxeko hirugarren solairutik Harriondoa Kultur Etxeko egoitza berrira lekuz aldatzen aritu baitira bertan zeuden 18.000 bolumen baino gehiago. Orain, behin lan horiek bukatuta, urriaren 24an, Liburutegiaren Nazioarteko Egunean hain juxtum ireki dute dute hemendik aitzinera Harriondoan egonen den liburutegia.\nTtipi-Ttapa.Xorroxin 2016-10-19 16:02 Kultura Malerreka Doneztebe\nEuskarazko literatura arloan, 'Ehiztariaren isilaldia' eleberriarengatik\nEusko Jaurlaritzaren Kultura Sailak 2016ko Euskadi Literatura sarien irabazleak iragarri ditu urriaren 19an, euskarazko literatura, gaztelaniazko literatura eta euskarazko literatura itzulpenaren sailetan. Euskarazko literaturaren arloan, Donezteben bizi den Luis Garde iruñearra (Ehiztariaren isilaldia, Pamiela) saritu dute.\nLuis Garderekin elkartu gara, Euskadi Literatura saria irabazi ondotik\nArgazki erakusketa egin nahi du Elizondoko Lanbide eskolak bere 50. Urteurrenean\nTtipi-Ttapa 2016-10-19 08:42 Kultura Baztan Elizondo\nIkastetxean ikasitako ikasleei laguntza eskatu diete azaroaren 21etik abenduaren 3ra Arizkunenean ikusgai jarriko duten bilduma osatzeko\nElizondoko Lanbide eskolaren 50. Urteurreneko ospakizunen baitan, Arizkunenean argazki erakusketa eginen dute azaroaren 21etik abenduaren 3ra bitarte, biak barne. Astelehenetik ortziralera, 17:00etatik 20:00etara eta larunbat eta igandetan 10:00etatik 13:00etara.\nTtipi-Ttapa.Xorroxin 2016-10-18 06:30 Kultura Malerreka Doneztebe\nUrriaren 28tik abenduaren 9ra, sei ortziralez Herriko Ostatuan izanen dira Malerrekako idazleak\nAurtengo udazkenean literaturaz gozatzeko aukera izanen da Donezteben, Udalak lehen aldiz Udazken literarioak zikloa antolatu baitu. Urriaren 21ean hasita, ortziraletan, bertako eta Malerrekako hainbat idazleen lana ezagutu eta dastatzeko aukera izanen da. Luis Garde, Tiburtzio Arraztoa, Alicia Del Castillo, Elixabet Badiola, Izaskun Zubialde eta Dani Martirena idazleek jantziko dute aurtengo zikloa.\nLuis Garderekin solastatu gara "Udazken literarioak" zikloari buruz\nBidasoko Trenbidearen Mendeurreneko erakusketa Elizondon dago ikusgai\nTtipi-Ttapa.Xorroxin 2016-10-14 11:37 Kultura Baztan Elizondo\nUrriaren 15etik azaroaren 7ra Arizkunenea Kultur Etxean\nBidasoko Trenbidearen sorreraren mendeurrenaren erakusketa ibiltaria Elizondon ikusgai dago urriaren 15etik azaroaren 7ra. Astelehenetik larunbatera, 18:00etatik 20:00etara egonen da ikusgai Arizkunenean. Ondotik, Donezteben azaroaren 10etik 20ra, Zubietan azaroaren 24tik 27ra, Iturenen abenduaren 2tik 4ra, Bertizaranna abenduaren 7tik 18ra eta, mendeurrenaren ospakizunak akitzeko, Elgorriagan abenduaren 23 eta 31a bitartean egonen da.\nTren Txikitoari buruzko erakusketa Elizondora iritsiko da urriaren 15ean.Juan Mari Teletxea.\nEuskadi Literatura Saria irabazi du Fernando Mikelarena beratarrak\nTtipi-Ttapa.Xorroxin 2016-10-14 08:16 Kultura Bortziriak Bera\nGaztelerazko saiakera saria irabazi du, 'Sin piedad. Limpieza política en Navarra, 1936’ liburuarekin\nEuskadiko Literatura Saria entzutetsuak jakinarazi ditu Eusko Jaurlaritzak eta horietako bat, Fernando Mikelarena Peña historialari beratarrak lortu du. Hain zuzen ere, gaztelerazko saiakera saria irabazi du, Pamiela argitaletxeak argitara eman duen Sin piedad. Limpieza política en Navarra, 1936 liburuarekin.\nFernando Mikelarena beratarrarekin solastu gara berriki jaso duen Euskadi Literatura sariaz\nTtipi-Ttapa 2016-10-13 07:51 Kultura Malerreka\nIzen ematea urriaren 24ra bitarte egin daiteke Euskara Zerbitzuan\nHeldu hasi berriendako bertso eskola antolatu dute ikasturte honetarako Malerrekako Mankomunitateak eta Nafarroako Bertsozale Elkarteak elkarlanean. Ikastaroak 10 orduko iraupena izanen du, eguna, ordua eta tokia izena ematen duten pertsonekin erabakiko da.\nHerrian filmatuko den film baterako figuranteak behar dituzte Saran\nTtipi-Ttapa 2016-10-11 08:54 Kultura Xareta Sara\nLudovic Bernard zinegilearen ‘Espadrilles’ filma\nUrri bukaeratik abendu hastapenera, Ludovic Bernarden Espadrilles filmaren pasarte batzuk Saran filmatuko dira. Ekipak figuranteak, 16 eta 90 urte arteko gizon emazteak, bilatzen ditu Sarako bizia egunerokoan eta besta batean antzezteko.\nTtipi-Ttapa 2016-10-10 10:44 Kultura Malerreka Zubieta\nSarako Kabalkada lehen aldiz egin dute\nTtipi-Ttapa 2016-10-10 09:22 Kultura Xareta Sara\nErnesto Garziaren margo erakusketa ireki dute Lesakako Taupada lokalean\nTtipi-Ttapa 2016-10-06 11:00 Kultura Bortziriak Lesaka\nUrriaren 8tik 23ra ikusgai\nUda ondotik Taupadak lokala (Eltzeta 18an) berriz ere martxan jarri du Lesakako Bihotzkada kolektiboak. Ernesto Garzia hendaiarraren Devenires y puntos de fuga margo erakusketa ikusgai dago urriaren 8tik 23ra, ortzegunetik igandera, 16:00etatik 20:00etara.\nLekarozko kolegioaren historia bildu du Fermin Goñi idazleak\nTtipi-Ttapa 2016-10-05 14:47 Kultura Baztan Lekaroz\n‘Lecároz en 100 palabras’ izenburuarekin aurkeztu du urriaren 4an Iruñean\nFermin Goñi idazleak urriaren 4an Iruñean aurkeztu zuen ‘Lecároz en 100 palabras’ liburua. Lekarozko kolegioko ikasle ohien elkarteak argitaratu du, beraien sorreratik ehun urte bete direnean, ikastetxea eta bertako irakasle, ikasle eta langileak omenduz.\nLeizaola Lekarozko atarian bertze ikasle batzuekin\nTtipi-Ttapa 2016-10-03 09:23 Kultura Mendialdea\nEmanaldi bikaina eskaini du Kepa Junkerak Zugarramurdiko lezeetan\nKoro Irazoki 2016-10-03 09:12 Kultura Xareta Zugarramurdi\n500 bat lagun bildu ziren eta ikuskizuna ETBn ere emanen dute luze gabe\nUrriaren 1eko gauean sekulako ikuskizuna ikusteko aukera izan zen Zugarramurdiko lezean. Berez, Kenpa Junkeraren kontzertu bat zen, bainan egiazki hori bainan aise gehiago izan zen.\n‹‹ Aurrekoak 1 2 3 4 ... 13 14 15 16 17 18 19 20 ... 34 35 36 37 Hurrengoak ››


Artea “joie de vivre” da, Cecilio Rodrigo (2020) | BilbaoArte\nArtea “joie de vivre” da, Cecilio Rodrigo (2020)\nZilar, urre, egur, kobre, landare, harri, parra, ardo edo zetazko bitxiak egiten ditut, besteak beste. Oparitu egiten ditut. “Joie de vivre” oparitzen dut. Orain ez zait erraza egingo hitzekin gauza bera oparitzea. Nire oparietako baten hartzaile posibletzat jotzen dudan norbaitekin nagoenean (batzuetan zenbait hilabetez edo urtez gozamenaz egiten ditut, eta poltsikoetan ere hainbat bitxi eramaten ditut), harribitxia bere esku ahurrean jarri eta bere iritzia eskatzen diot: “Begira zer dudan hemen, esadazu gustatzen zaizun”. Hori egiten dut, besterik gabe, prezioak, salmentak, maileguak, epeak aipatu gabe, eta are gutxiago handik minutu gutxira bitxi hori opari bat izan daitekeela aipatu gabe. Ustekabeko opari bat, gehien balio duten opari horietako bat izan daitekeela aipatu gabe.\nHala egiten dut, zioen, bere esku ahurrean nire bitxietako bat pausatuz, eta gustatzen zaion ala ez entzun baino lehen, -egia esan, ez zait ia batere axola hitzez esaten didana, nahiz eta entzuten dudan -, zeren hitz egiteko ahoa ireki baino lehen, ezer esan baino lehen, nik aurpegian irakurri baitiot bat-bateko poztasun pittin bat sortu ote dion. Arretaz erreparatzen diot begitxoa pozten zaion, eta, hala bada, nire bitxiak pare bat edo hiru “joie de vivre” gramo ekoiztu dituela ondorioztatzen dut, eta nik, pozik, eskuzabaltasunez ordaindu didatela sentitzen dut. Eta opariaren zeremoniari ekiten diot: “zuretzat”. “Leismoa” eta “laismoa”rekin kezkatzen hasi naiz.\n– Gramatika arazoetan desbideratu baino lehen, ez al diguzu kontatuko zer gertatzen den “har ezazu!” horren ondoren?\n– Jabetza pribatuak produktu artistikoekiko duen legitimitateaz, bortxaezintasunaz eta ahalguztiduntasunaz hitz egin beharko genuke. Hau da, erosleak lana eskuratzen duen unetik bertatik nahi duena egin dezake: ezkutatu, erakutsi, jantzi, dohaintzan eman, banku bateko soto bateko bunkerrean ezkutatu, burtsa-merkatuan prezioa igo arte itxaron 20 edo 30 urte igaro ondoren salgai jartzeko. Bitartean, gainontzeko gizakien ikusmenetik edo entzumenetik ostu, suntsitzera heltzeraino… Jabetza pribatua sakratua da gaur egun.\n– Besteen ikusmenari edo entzumenari artelan bat ostea ez al da lapurtzearen sinonimo?\n– Bai, jakina, jabetza pribatua ahalguztiduna da, sakratua. Badakizu, “kapitalen zirkulazio aske” ospetsua bezala. Artelanak jabetzan eskuratzeari buruz gehiago jakiteko, baliagarria izango litzaiguke zuk ere Xabier Amurizaren liburua irakurtzea: “Oromenderrieta”, 221. orrialdetik has zintezke. 1983an euskaraz idatzitako lana da, eta bi arrazoirengatik etorriko litzaizuke ondo: zer kontatzen duenagatik eta nola kontatzen duenagatik. Eta, gainera, zure euskara asko hobetuko zenukeelako.\n– Egingo dut.\n– Horregatik ez dut bitxirik saltzen, denak oparitzen ditut. Izan ere, uste dut poz eta esker on handiz jantziko direla, baita oparia gozamenerako bada ere, nik neuk ere ez baitakit zenbat kilate dituen edo zenbat balio duen.\n– Pozaren truke saldu?\n– Hala esan liteke, bai, baina uste dut saldu hitza ezabatu beharko litzatekeela.\n– Ziur azaude zure lagunek horrela ulertzen dutela?\n– Nire apustua da. Nik ez dut uste artea lau hormen artean giltzapetu/ezkutatu behar denik: ez museo-mausoleoenak, ez aberats ahaltsuen etxeenak, ez dukeen edo markesen jauregienak; -gustatzen zaizkidan jauregi bakarrak, badakizu -, euri-egitateak dira. Uste dut arteak kalera irten behar duela, kaletik paseatu, kalean erakutsi eta bertan geratu behar duela behin betiko, Laurak egiten duen bezala. Auzoko okinak bere graziarekin, irribarreekin, paseekin, pausoekin, keinuekin, ahotsekin, isiluneekin, berriketarekin, errekonbentzioekin, mehatxuekin, aitorpenekin, orrazkera teatralekin, ibilkera zuhur edo neurrigabeekin, eta egunero, baita asteburuetan, goiz jaikitzearekin. Bide batez, pandemia honetan, Laurak eguneroko ogia egin digu labearen oinean, hor bertan, 0 km-an, goizero irekitako ate atzean. Bere lana ez da aitortua izango Asturiasko Printzesa sari autoburrunbatsuarekin, ezta arratsaldeko 8etan leihoetatik egindako txaloek dohatsu aitortu ere.\n– Zer da sari autoburrunbatsu bat?\n– Prestigioa behar duen norbaitek, saritutako pertsonen meritua bere buruari emateko erabiltzen duena.\n– Baina mundu guztiarentzat doakoa eta atsegina izango zen arteaz ari ginen. Hala egiten zuten Grezia zaharrean. Eskultoreek kalean jartzen zituzten beren lanak, eta han egongo ziren haizeak, euriak eta denboraren joanak gozoki kontsumitu arte, ‘doucement’, bai, ‘doucement’ esan dut, -ikonoklasta zorrotz, basati, odolbero batek batek lehenago txikitzen ezpaditu.\n– Artearen plazera eta gozamena zuk diozun bezala izango balira, autoentzako biribilguneen ordez, plazak, agorak, elkartzeko, eztabaidatzeko, erakusteko, erakusteko eta artisten sorkuntzak entzuteko lekuak eraiki beharko lirateke.\n– Bai. Kaleen sormena arkitektoentzat, hirigileentzat, artistentzat eta, batez ere, oinezko herritarrentzat berdina izango litzateke. Kaleak zainduta eta mimatuta egongo lirateke, orain gure areto nagusitik etxeko sukaldera doan korridorerik oneneko hormak zaintzen eta mimatzen ditugun bezala. Hiritarrek, hau da, hirian bizi diren izakiek, beren hirien diseinuan parte hartzeko ohitura izango lukete; adibidez, etxeetako fatxaden kolorea erabaki lezakete, baina ez beren etxeetako fatxaden kolorea, baizik eta aurrez aurre dituzten fatxadena, goizero eta ordu oro leihoak irekitzean ikusten dituztenena. Barruan bizi diren jabeek ez dituzte ia inoiz ikusten fatxadak. Ideia hori jaso zuen Juan Ramón Jiménez Moguerren poetak kontakizun-liburu batean. Ze pena! Orain ez dut izenburua gogoratzen. Hala balitz, gu beste espaloiko bizilagunen ispiluak izango ginateke, eta haiek, berriz, gureak.\n– Baldintzarik gabeko oinarrizko errenta (OEU), ordaindutako beste lan batzuk eta/edo auzotarren eskuzabaltasuna eta esker ona. Artearen finantzaketa eta hedapen soziala funtsezko kontua da: artistak, bere lana egiteaz gain, bere lanak zertarako balio duen jakin behar du, gizateria aberasteko balio duen edo boteretsuei pilula urreztatzeko balio duen. Artista ez da inoren morroia, ez da zera adierazten duen norbait: “nik nire lana egin, kobratu eta gainontzekoak “allá cuidaos”! Hori Eichmannena bezalako zerbait izango litzateke: “nik obeditu egiten dut, aginduak betetzen ditut, agintzen didatena egiten dut”, edo, bestera esanda; “ni agindupeko hutsa naiz”.\n– Edonola ere, esan diezadakezu nondik atera behar duzun baldintzarik gabeko oinarrizko errentarako dirua: RBI.\n– Noski. Errentei, ondareari eta jaraunspen edo oinordetzei ezarritako zerga. Ezinbestean irakurri behar duzu Thomas Pikettyren azken liburua: “Capital e ideologia”. Haren arabera, mendebaldeko herrialdeen historian hamarkada batzuetan errentaren gaineko zergak eta ondorengotzek % 80ko eta % 90eko ehunekoetara heltzen ziren. Eta, hala ere, aberatsak arian-arian aberasten ari ziren. 1950-1980 bitartean, “Ongizatearen gizartea” zeritzonaren urrezko hamarkadak izan ziren, langile batek etxea, kultura, osasuna, doako hezkuntza eta seme-alabak unibertsitatera bidal zitzakeenean, oraindik zorioneko masterren pribilegioa asmatu ez zutenean.\nBaina Reagan eta Thatcher iritsi zitzaizkigun, eta ez genuen aurreikusi. Kasu askotan, errentek ez dute % 3 ere ordaintzen. Adibide bat jarriko dizut: Warren Buffet estatubatuar aberatsak bere idazkariak baino zerga gutxiago kotizatzen ditu. Berak ere hala adierazi du. Bere errentaren 0,003 bakarrik ematen du, eta nire auzoko okinak, berriz, % 17 baino gehiago. Baina zerbait entzungo zenuen zerga-ihesari buruz, salbuespenak, paradisu fiskalak, testaferroak, dumping fiskala, diru beltza, kleptokraziak, plutokraziak, ez dakit nongo ozeanoko uharteak, maletinak, maletategiak, kofreak, motxilak, Suitza, Irlanda, Holanda…\nOso argigarria izango litzaizuke zuk Pikettyren obra hori irakurtzea, oso, oso argigarria, -tematzen naizela ikusten duzu-. 588. orrialdeko paragrafo bat kopiatu dizut:\n“(…) Bestalde, ez genuke 1950-1980 aldiko berdintasunezko izaera gehiegi balioetsi behar. Frantziako (Europa mendebaldeko joeren adierazgarria) eta Estatu Batuetako kasuak aztertuz gero, ikus daiteke biztanleriaren ehuneko 50 pobreenari dagokion errenta nazionalaren proportzioa, denboraldi osoan zehar, nabarmen txikiagoa izan zela ehuneko 10 aberatsenari esleitutako proportzioa baino (ikus 11.2 grafikoa). XX. mendearen hasieran, ehuneko 10 aberatsenak errenta osoaren ehuneko 50 eta 55 artean jasotzen zuen, ehuneko 50 pobreenak lau aldiz gutxiago jasotzen zuelarik (errenta osoaren ehuneko 13 inguru). Lehen taldea, definizioz, bigarrena baino bost aldiz txikiagoa da, hau da, % 10eko batez besteko errenta % 50eko batez besteko errenta pobreena baino 20 aldiz handiagoa da. 2010eko hamarkadan, erlazio hori bera ia 1etik 8ra bitartekoa zen: 2015eko batez besteko ehuneko 10 aberatsenaren errenta 113.000 euro ingurukoa zen heldu bakoitzeko, eta % 50 pobreenaren kasuan, berriz, 15.000 eurokoa. Hau da, gizarte sozialdemokrata, Belle Époque-ren jabe zen gizartea edo munduko beste gizarte-eredu batzuk baino desparekotasun txikiagokoa izan arren, hierarkizazio handiko gizartea zen ekonomiari eta diruari dagokienez. Estatu Batuei dagokienez, proportzioa 1-20 euro ingurukoa da: 250.000 euro inguru batez beste dezil gorenarentzat, eta 13.000 euro eskas erdi pobreenarentzat “.\nAurreko paragrafoa kopiatu berri dizudanean, eskuinean, ordenagailuko pantailan, albiste baten titularrak honela dio:\n“ELA: «Aldundiak enpresentzako ‘low cost’ lurraldea bihurtu nahi du Bizkaia»\nBatzar Nagusiek sozietateen zerga jaistea erabaki dute: 2019ko irabaziengatik %60 gutxiago ordainduko dute enpresek. Sindikatuak aldundiko kideen «hipokrisia» salatu du”\nBatzar Nagusiek sozietateen zerga jaistea erabaki dute: 2019ko irabaziengatik %60 gutxiago ordainduko dute enpresek. Sindikatuak aldundiko kideen «hipokrisia» salatu du\n– Bada, bai, aurrekoarekin oso lotuta dago, baina azaldu iezadazu beste zerbait: baldintzarik gabeko oinarrizko errenta hori (OEU) artistentzat bakarrik izango litzateke?\n– Ez, mundu guztiarentzat. Ez, artistak ez dira izaki jainkotiarrak. Ez, nik ez dut sinesten aita santuen ‘hutsezintasunean’, (ez eta ‘mamen’ hutsezintasunean ere), ez dut sinesten monarken odol urdinean, ezta artisten jainkotasunean ere. OEU-arekin, artistek beren lanak sortu, eman, mailegatu eta oparitu ahal izango dituzte, merkatuaren sorgin-gurpilean erori gabe. OEU-arekin artistek, eta ez artistek bakarrik: mundu guztiak, -baita zuk eta biok ere-, denok izango genuke benetako askatasuna, askatasun sortzailea. Askatasuna hitza ez litzateke ‘nunca mais’ izango hitz hutsala. Einsteinek zioen, berak, ondo bizitzeko, “mahai bat eta biolin bat” besterik ez zituela behar.\n– Uste duzu OEU-k agerian utziko lukeela pertsona guztien potentzial artistikoa?\n– Bai, zalantzarik gabe.\n– Musikariak, dantzariak…, musikari eta dantzari izateaz gain, adibide bat jartzearren, arotzak edo erizainak izan litezkeela uste duzu?\n– Galdera bera egin dezakezu terminoen ordena aldatuz?\n– Uste duzu arotzak eta/edo erizainak musikariak eta/edo dantzariak izan daitezkeela?\n– Bai, noski. Horrela zera esan genezake; jode, zein ondo jotzen duen edo zein ondo dantzatzen duen Josek, Juan karrogilearen (1) eta Maria erizainaren semak!.\n– Jose…! Zein Josetaz ari zara?\n– Carpi, seguru ezagutzen duzula, askotan hitz egin duzu berarekin, Juan karrogilearen semea da, bigarrenean bizi zena.\n– Orain ulertu dut. Bitxia eta zirraragarria izango litzateke, bai.\n– Agian zuk ere konturatuko zinateke musikaren dohaina duzula, musika irakurtzen eta interpretatzen jakingo zenuke, agian Bachen edo Charlie Parkerren konposizioren bat inprobisatzera iritsiko zinateke… Dantza askoz ere gehiago gustatuko litzaizuke agian, eta agian dantzaren dohaina sentituko zenuke orkatiletan. Hor zaude! Musikaren erritmora mugitzen derbitxe baten antzera! Agian dantza-urrats berriren bat edo beste aurkituko zenuke deskuidoan.\n– Egunean askoz ordu gutxiago lan egin beharko lirateke denbora libre gehiago izateko eta zuk diozun dohain horiek aurkitu eta landu ahal izateko. Gaur egun, ezkutatuta, ahaztuta, galduta… daude. Baina, eta nahiago badut orain nagoen bezala geratu, arriskatu gabe?\n– Ez zenuke inoiz ezer jakingo ez musikaz, ez dantzaz, ez arkitekturaz, ez pinturaz, ez soziologiaz, ez literaturaz, ez politikaz, ez historiaz, ez botanikaz, ez filosofiaz, ez falkoneriaz, ez ekonomiaz, eta ezin izango zenuke ez musikaz ez dantzaz gozatu, ez libururik irakurri, ez auzokoekin edo lagunekin solasean aritu (solasa = hitz egin eta entzutea). Beste eremu askotan ere ez zenuke gozatuko eta ez zenuke ezagutuko Jose, karrogilearen biloba. Benetako “ni-ni-ni-ni” bat izango zinateke. “Sofatutako” izaki bat, telebistari praka eta betaurrekodun sofan hondoratuako patata-zaku bat bezala begira. Zure futbol-taldeak irabazi edo galdu; puzker-hartzaile-asteburuetako-setatsu ale azpigaratu bat. Sistemaren “ko-la-bo-ra-tzai-le” bat, Bere buruaz aspertutako gaixo bat, hau da. Hau da, ergelkeriaren gaindia.\n1 “karrogile” hitzak orgagilea esan nahi du, Arantxa Urretabizkaiaren liburuan jaso dut: “Zuri-beltzeko argazkiak”, Pamielak argitaratua (2014)\nThomas Piketty: “Capital e ideología” Editorial Planeta 2019\nXabier Amuriza: “Oromenderrieta” Elkar 1984\nRaventós, Daniel (2007): Las condiciones materiales de llibertad, Barcelona, El Viejo Topo.\nCecilio Rodrigo. 74 urte eta goizero, txundituta, hasierako botoia sakatzen dut.


Covid-19 koronabirusa: Koronabirus kasuak Nafarroan, 2022 urtarrilak 3\nNafarroako Unibertsitate Klinikako covid-19 ZIUa. EFE\nHiru lagun hil dira azken orduotan Nafarroan covid-19aren eraginez. 3.534 proba eginda, 1.809 kasu hauteman dira, eta, ondorioz, positibotasun-tasa % 51,2koa da.\nKasu berrien kopurua duela astebete hautemandakoa (1.098) baino handiagoa da, eta hirukoiztu egiten du duela bi astekoa (537). Hala ere, igandean zenbatutakoak aurreko asteko lanegunetan zenbatutakoen azpitik badaude ere (4.476 asteazkenean, 4.413 ostegunean eta 3.350 ostiralean), kontuan izan behar da asteburuetan eta jaiegunetan proba gutxiago egiten direla. Beraz, Gobernuak asteartero ematen dituen datuen zain jarraitu beharko dute kutsatzeen benetako joera zein den ikusteko.\nIruñean 491 kasu zenbatu dituzte, horietatik 68 Arrotxapean eta 62 II. Zabalgunean. Hiriburutik kanpo nabarmentzekoak dira Tuterako 74 kasuak, Sarrigurengo 73ak edo Tafallako 54 kasuak.\nOspitaleetan 188 gaixo daude ohe arruntetan (160 ziren larunbatean) eta 24 daude ZIUetan; zainketa berezien unitateetan, bi gaixo sartu dituzte azken orduotan.\nTxertaketari dagokionez, atzo 2.400 dosi jarri zituzen. Guztira 1.232.996 pertsonak jaso dute dosiren bat, eta 538.525 herritarrek dute pauta osoa Nafarroan.


EH Bildu Amasa-Villabona - Amasa Villabonako udalak Kataluniar Errepublika onartu eta aitortu du\nAmasa Villabonako udalak Kataluniar Errepublika onartu eta aitortu du\nPasa den astelehenean Amasa Villabonako udaleko osoko bilkurak Kataluniar Errepublikaren aitortza ofiziala egin zuen. EH Bildu eta EAJ-PNV-k ebazpen bateratua aurkeztu zuten udalbatzan eta gehiengo osoz onartua izan zen, aldeko 12 bozka eta kontrako bakarrarekin (PSEko zinegotzia izan zen aurka bozkatu zuen bakarra eta ez zuen azalpenik eman nahi izan).\nHonako hau da udaleko bi alderdi nagusiek adostutako ebazpena:\nAmasa Villabonako EH Bildutik, EAJ-PNVrekin ebazpen hau adostu eta onartu izana oso positiboki baloratzen dugu eta testu honek jasotzen dituen hainbat elementurekin, erabakitzeko eskubidearekin batez ere, etorkizunean ere adostasunak lantzeko erabateko prestutasuna dugula adieraztzen dugu. Bada garaia Euskal Herria nazioa dela eta erabakitzeko eskubidea duela aitortzen dugunon artean akordioak lortzeko eta hemen ere, inoren zain egon gabe, herri gisa dagokigun eskubide hori errealitate izan dadin aurrera pausuak emateko.\nGarrantzitsua iruditzen zaigu gure herriko erakunde nagusia den udalak, urriaren 1eko autodeterminazio erreferendumari eta urriaren 27an Parlament-ak egindako Errepublikaren adierazpenari atxikimendua eta babesa adieraztea eta harro gaude errepublikaren aitortza ofiziala egin duen lehenengoetako erakundea Amasa Villabonako udala izateaz. Espainiar estatuaren errepresio antidemokratiko basatiari aurre egin eta ibilbide oparoa izan dezala opa diogu Kataluniar Errepublikari, laster Nazio Batuen Erakundean munduko beste estatuen artean berdintasunean, elkar ikusiko gara!


Scratch programazio-lengoaiari eta elektronikari buruzko hastapen Ikastaroa - Berriak - UrolaKosta agentzia\nScratch programazio-lengoaiari eta elektronikari buruzko hastapen Ikastaroa\nOpen Lab gunetik, Arduino bloke programazioko eta elektronikako 12 orduko hastapen ikastaroa eskainiko da.\nUrola Kostako Udal Elkartearen baitako Open Lab gunetik, Arduino bloke programazioko eta elektronikako 12 orduko hastapen ikastaroa eskainiko da. Ikastaroaren helburua da herritarrek arduino mundua ezagutzea, lehen zirkuitu elektronikoak ordenagailu bidez kontrolatzen ikastea eta bloke erako programazioan lehen urratsak ematea.\nGuztira, 12 orduko ikastaroa izango da. Alde batetik, 4 orduko bi aurrez aurreko saio izango dira; lehena martxoaren 27an, eta bigarrena apirilaren 3an. Eta lan-saioen osagarri, online eskainiko dira beste 4 ordu.\nElektronikari dagokionez, oinarrizko zirkuitu elektronikoak landuko dira. Partaideek sarrera eta irteera digital nahiz analogikoan landuko dituzte; besteak beste, LEDak, serbomotoreak eta joystick-ak bezalako elementuak erabilita.\nBestalde, programazio-lengoaia ere landuko da. Scratch aplikazioaren bitartez, ordenagailuetako bloke programazioari buruzko funtzio eta eraikuntza nagusiak azalduko dira; hala nola, ordenagailutik kanpora edo barrura aginduak zabaltzeko funtzioak, edota oinarrizko eraztun, baldintza eta sekuentzia egiturak.\nIkastaroa “Flipped Classroom” eredu metodologikoan oinarrituta diseinatu da. Hots, kontzeptu teorikoak laborategitik kanpo ikusteko bideon bitartez landuko dira eta, ondoren, laborategian jorratuko dira ezagutza horiek erabat praktikoak izango diren saioen bitartez.\nLekua eta ordutegia: aurrez aurreko saioak Urola Kostako Udal Elkartearen egoitzako Open Lab gunean izango dira (Urdaneta bidea 6, Zarautz); arratsaldez, 16:00etatik 20:00etra.\nHizkuntza: Ikastaroa euskaraz izango da.\nIkastaroa Urola Kostako 18 urtetik gorako herritarrei bideratuta dago. Programazioaren inguruko aurre-ezagutzarik ez da behar ikastaroan parte hartu ahal izateko, eta gomendatzen da, ahal den heinean, norberak bere ordenagailua ekarri dezan. Parte hartzaileek Google-eko kontu bat izan beharko dute.\nIkastaroari buruzko informazio dokumentua\nIzena eman edota informazio gehiago jasotzeko, idatzi iezaguzu e-mail bat edo jarri harremanetan telefono bidez:\nUrola Kostako Udal Elkartea, Open Lab


Irekia Eusko Jaurlaritza - Gobierno Vasco :: 50 euskal udalerri baino gehiagoko hiriguneak dinamizatu eta girotuko ditu Eusko Jaurlaritzak Gabonetan\n50 euskal udalerri baino gehiagoko hiriguneak …\nLaguntza horiek ‘+Euskadi 09' ekimenaren barnean hartzen dira, eta kultura-jardueren kontratazioa (Kultura Bultzatuz programaren babesean) eta merkataritza-inguruneen dinamizazioa (merkagunea programaren bitartez) dituzte xede nagusitzat. Azken batean, hiriguneak erosketak egiteko erakargarriago bihurtzea lortu nahi du Eusko Jaurlaritzak neurri horren bitartez, baita Euskadiko merkataritzaren lehiakortasuna hobetzea ere.\nMerkatari-elkarteen eta hiri-merkataritzako plataformen bitartez bideratu dira laguntzak, euskal udalekin elkarlanean (zehazkiago, deialdiak 3.000 biztanle baino gehiagoko herriak hartu ditu eraginpean). Guztira, 50 udalerri baino gehiagotan egingo dira jarduerak, gabonetan. Musika-emanaldiak, ‘street marketing' ekintzak, haurrentzako jarduerak eta abar programatu dituzte elkarteek.\nUdalerri bakoitzak eskabide bakarra aurkezteko aukera izan du, eta, hortaz, merkatari-elkarteek baterako programazioa aurkeztu behar izan dute. Esaterako, Bilbok aurkeztu duen programazioaren barnean, "Gau magikoak" izeneko jarduera nabarmentzen da, abenduaren 19rako (Indautxuko plazan, bi kanoik elur artifiziala jaurtiko dute) eta urtarrilaren 2rako (Zabalgunean, rock, jazz eta blues emanaldiak eta guzti) antolatu dutena. Bi ekintza horiekin batera, inguruneko saltokiak sustatuko dira, eta, horren adierazgarri, 22:00etara arte egongo dira zabalik. Gainera, Alde Zaharrean "Musika-bazterrak" programatu dituzte, formatu txikiko emanaldiak antolatuz abenduaren 19tik urtarrilaren 5era bitarte.\nDonostiak kaleko musikaren alde egin du, eta guztira 116 kontzertu programatu dituzte abenduaren 22tik urtarrilaren 4ra bitarte. Kontzertuak hainbat auzotan eskainiko dira aldi berean (Alde Zaharra, Erdialdea, Amara, Egia, Altza, Gros eta Antigua), eta horietan ere zenbait estilo uztartuko dira, hala nola jazza, funka, rocka, folka eta abar. Programazioa osatzeko, haurrentzako jarduerak antolatuko dira.\nBeste udalerri batzuetan, Laudion (Araba) esaterako, gabonetan patinajeko pista bat prestatzeko baliatu dute Eusko Jaurlaritzaren diru-laguntza.\nVitoria-Gasteiz, 2008ko abenduaren 18a\nViceconsejera de Turismo y Viceconsejero de Cultura\n400 euskal enpresak baino gehiagok beren lehiakortasuna hobetu dute ekintza ekoeraginkorrez\nKultur Turismorako Planak 150 ekintza inguru proposatuko ditu\nGabonetan, Euskadiko saltokiek beren onena eman nahi dute kontsumitzaileen alde eta ia 200 ekintza jarri dituzte abian horretarako.


Kanela opiltxoak |\n← Xabier Barrigaren magdalenak\nHosto ertete, arto ite; hosto erortze, gari ite. →\n7 responses to “Kanela opiltxoak”\n13:33 apirila 17, 2012\nHori da labekada!\nAzken opor hauetan Londonen ibili gea, ta benetan Harrod’s eko bakery-koak bezain dotoreak atera zaizkizula, high level!! Hangoekin Hyde Parken gure piknikari bukaera goxoa eman genion. Zuk berriz, lanekoei agurra. Animo, eta diozun bezala: krisiari….. ezker! 😉\n18:49 apirila 19, 2012\nMomentuz egoera berrira egokitzen ari naiz… Labekadari buruz, jakin ezazu nire epe ertaineko helburua labe madarikatu hori menderatzea dela!\n10:41 apirila 19, 2012\nUfaaaa!! Bata bestearen atzetik jango nituzke gosaltzeko…Ze itxura!\nSegi denbora librea horrela aprobetxatzen, zihur batek baina gehiagok eskertuko dizula!\nZorte on eta laister arte!!\n18:51 apirila 19, 2012\nItxura bai, baina oraindik ez zeuden nik nahiko nukeena bezain samurrak, baina LORTUKO DUT!\nBa, ez pentsa, inguru hurbilenean ez dut fan-klubik. Lanekoak bai, horiek bai gustura jaten zutela nik eramaten nuen guztia…\n18:04 apirila 23, 2012\nHemen beste gozozale bat…a ze itxura!!!\n19:54 apirila 24, 2012\nHola Ixaxkun, ongietorria gure blogera!\nItxuraz ez zaitez sobera fiatu, argazkiekin dudan habilidadea, des-habilidadea baita…\n20:10 apirila 24, 2012\nJeje! Ba orduan sekulako des-habilidadea daukazu!..eta esandakoa…, zelako itxura…opil denak derrepentean jateko gogoz nago ta!\nEman erantzun bat IRune-ri Utzi erantzuna


Jainkoaren Legeko Aginduak: I 28. Dotrinea. Cer dan Jangoicoa maite izatea gauza guztien ganean (Misionari Euscalduna I) Añibarro, Pedro Antonio* Bizkaiera Incipit-a: Eracutsi ezquero lenagoco dotrinan, Jaungoicoa maite izan bear dogula, orain adirazoco deutsuet, cer dan Jangoicoa maite izatea gauza guztien ganean. Dotrinaco cartillac au berba bitan iracasten dau, esanic, maite izatea dala, gauza guztiac galdu gurago izatea bera ofendidu baño. Amudio andi oso bete eguiazco onetara beartuten...\n28. Dotrinea. Cer dan Jangoicoa maite izatea gauza guztien ganean (Misionari Euscalduna I)\nEracutsi ezquero lenagoco dotrinan, Jaungoicoa maite izan bear dogula, orain adirazoco deutsuet, cer dan Jangoicoa maite izatea gauza guztien ganean. Dotrinaco cartillac au berba bitan iracasten dau, esanic, maite izatea dala, gauza guztiac galdu gurago izatea bera ofendidu baño. Amudio andi oso...\nSignatura: Arantzazu. 120/28


Ondarroako Udala - Ondarroako Udalak parte hartu du Nazioarteko lehenengo hitzaldian okupatutako Mendebaldeko Saharan\nOndarroako Udalak parte hartu du Nazioarteko lehenengo hitzaldian okupatutako Mendebaldeko Saharan\nTopaketan emakume aktibistak izan dira protagonista eta UNMS (Emakume saharauien Batasun Nazionala) taldeari babesa ematen dion Euskal Sarea izan da bertan.\nEmakume saharauien erresistentziari babesa emateko Nazioarteko III. Hitzaldia ekainaren 14ko asteburuan izan zen Aaiun-en, eta lehenengo aldia izan da okupatutako Mendebaldeko Saharan mundu mailako topaketa bat egin dena. Gertaera historiko honek herri horren borroka baketsua nabarmendu nahi izan du, berrogei urte baino gehiago baitaramatzate Marokoren okupazioaren mende.\nHitzaldiak Europako hainbat ordezkaritza eta emakume elkarteren laguntza izan du, baita saharar herriari elkartasuna adierazten dioten Estatu Batuetako eta Latinoamerikako elkarteena ere. Euskal eta kanariar parlamentari batzuek ere babesa eman diote. Emakume saharauien Batasun Nazionalari babesa ematen dion Euskal Sarearen (Ellacuria Saria 2012) ordezkari bezala Ermua eta Ondarroako kideak egon dira. María Rosario Arrizabalagak, euskal sareko kideak, emakume saharauiek pairatzen duten indarkeria salatu du eta sareak babesa ematen jarraituko duela berretsi du, “autodeterminazioaren aldeko borroka baketsu honetan”. Esperientziak partekatu eta gizon eta emakumeok berdintasunean bizi ahal izango garen gizarteak sortzeko ari gara lanean”.\nEmakume saharauien egitekoa\nEkitaldiaren helburua zera izan da: emakume saharauiek beren herriaren aldeko borrokaren baitako erresistentzia baketsuan egin duten ekarpena ezagutzea. Horrekin batera, Marokok okupatutako lurraldeetan pairatzen duten giza-eskubideen urraketa larriak aipatu beharra dago. Kongresuko parte-hartzaileek indarkeria horren biktima izandako emakume aktibisten testigantzak entzun ahal izan dituzte: torturak, larderiak, bahiketak, atxiloketa arbitrarioak eta atxiloketak jasandakoak.\nTopaketan marokoar poliziaren presentzia handia egon zen, eta horren ondorioz Saharako aktibistek ezin izan zuten parte hartu. Aaiun-en egon ziren ordezkari atzerritarrek salatu dute hirira sartzeko zailtasunak izan zituztela, eta egonaldi osoan zehar segika ibili zaizkiela eta grabatu egin dituztela. Jakinarazpen baten bidez adierazi dute “ezer ezin dela konparatu saharar zibilek sistematikoki jasaten duten giza-eskubideen urraketaren ondoriozko sufrimenduarekin”. Gainera, salatu dute herri horrek oraindik ere ez dituela elkartu eta askatasunez adierazteko eskubideak.\nGiza-eskubideen urraketa horiek MINURSOren aurrean salatu dira (Mendebaldeko Saharako Erreferenduma egiteko Nazio Batuen Misioa). Aktibistek erakunde horri eskatu diote bere helburuak betetzeko eta horien artean giza-eskubideak betetzen direla egiaztatzeko, “lekuko mutua” izaten ez jarraitzeko. MINURSO da hori betetzea bermatzen ez duen Nazio Batuetako misio bakarra.


Kalistenia gune bat eraikitzeko 30.000 euro bideratuko ditu Etxebarriko Udalak | Geuria\nArrigorriagan eta Basaurin kalistenia guneak daude jada // Geuria\nKalistenia gunea izango du Etxebarrik hemendik hilabete batzuetara. Udalerriko gazte-talde batek egindako eskaera bati erantzunez eraikiko du Udalak gune hori Kukullaga parkean, kiroldegiaren inguruan. Lehiaketa publikoa zabaldu du Udalak Kalistenia gunea eraikitzeko eta hartara 30.000 euro bideratuko ditu. Interesa duten enpresek maiatzaren 26ra arte aurkez ditzakete proposamenak.\nInstalazio berri hori nerabe eta gazteei dago bereziki zuzenduta, eta erabilera 12 urtetik gorakoentzat soilik izango da. “Entrenamendu fisikoko sistema hau, nagusiki, gorputzaren pisuaz baliatzen da, karga edo erresistentzia gehigarririk behar izan gabe. Street workout edo Parkour mugimenduan oinarritua dago”, diote udal ordezkariek.\nkirol anitzeko pista, zabalik\nPasa den astean bukatu zituzten Kukullagan kirol anitzeko kantxaren lanak. Besteak beste, futbolera edo eskubaloira jokatzeko ateak eta saskibaloira jokatzeko saskiak ditu kantxak, “baita polietilenozko panelak ere, lau izkinetan hainbat jolas eta kirol egitea errazteko“. Instalazio berri hori erabilera librekoa eta doakoa da, baina gaur egun Covid-19 pandemiarekin lotutako osasun-araudiak baldintzatzen du.\nPasa den astean bukatu zituzten kirol anitzeko kantxaren obrak // Etxebarriko Udala\nSailkatuta: kalistenia, Kirol anitzeko kantxa, Kukullaga\nKalistenia gune bat eraikitzeko lanak hasi dituzte Etxebarrin


'Mujeres y Hombres' eredua eta EiTB • ZUZEU\nETBren eredua Telecinco da. Gaztea irrati katearena aldiz , 40 principales eta musika industriala. Kezkagarria da zinez EiTBk hartu duen bidea azken urteetan zehar. Enpresa handien eskutan eta alderdien menpe dauden hedabide pribatuek, nahi dutena eta komeni zaiena eginteko, komunikabideen erregulazio eza probesten dute. Badakigu hori. Baina ahantzi al zaigu gurea ez dela pribatua, telebista publiko bat dela? Eta, derrigor, herritarren zerbitzura egotea eta gure gazteen hezkuntza prozesuan parte hartzea duela helburu.\n‘Mujeres, Hombres y viceversa’ eredua\nEdo nahi baduzue, ‘Top Cheff’ deitu diezaiokegu. Eta ez harritu aurrerago ‘Cabo Vadillo’ bada izena. EiTBk Telecinco, Cuatro eta enparauen lorratzari segitzen dio, seriegintza bultzatu eta kalitatezko fikzio berria egin beharrean, lehiakortasun errukigabea eta umiliazioa sustatzen duten reality-ak ekoitziz. Denboraldi berrian estreinatu direnak esaterako: ‘A ze banda!’ eta ‘Gu ta gutarrak’. ‘El Conquis’ famatu eta “arrakastatsua” ere bai noski. Arrakasta audientziarekin neurtzen badugu.\n’40 Principales’ eredua\nAurrez aipatutako puntuaren irratirako homologoa da 40 Principales eredua. Kasua berbera. Industria musikal komertzialean oinarritutako irrati katea da Gaztea. Espainiar irrati formula komertzialaren kopia euskalduna. “Arrakastatsua” hau ere, arrakasta audientziarekin neurtzen badugu.\nHaurrentzako kluba? Zer da hori?\nEgungo haurren belaunaldiei berdin die Betizu, Superbat ala unikornioak eta lamiak aipatzen badizkiegu. Ez dakite zer den haurren klub bat. Are gutxiago Nafarroako etxeko txikienek. Ezin baitute TDT bidez EiTB sintonizatu. Badira urteak zerbitzu hori utzi zela marrazki bizidun soilen esku. Baina Superbat eta Betizu ezagutu genituenok ederki dakigu hori baino askoz gehiago direla klubok; hala nola, ekitaldietara joatea, karnet eder bat izatea edo zure urtebetetze egunean telebistan irtetzea. Hori dena amaitu zen.\nNola neurtu arrakasta?\nLehenago aipatu bezala, arrakasta neurtzeko, helburuak jarri eta berauek zenbateraino bete diren besterik ez da egin behar. Baina okerreko helburuak, eta harago joanda, deontologikoki zuzenak ez diren helburuak jarrita, arrakasta porrota bilakatzen da. Jendartearen porrota. Audientzien neurgailuek behar ote dute izan gure telebista publikoaren termometro? Mozkina ote da helburu hedabide pribatuetan bezala? Ala pedagogia bat egin beharra dago, eta BBC bezalako kate publikoen ereduari segi? Telebista publikoa ezinbesteko zerbitzu publiko gisa ulertuz. Hala ez bada, ez baitu akaso zentzurik hainbeste diru xahutzeak diru publikotik.\nWindows 8tik 10era salto eta berriz ere hasi\n38 pentsamendu “‘Mujeres y Hombres’ eredua eta EiTB”-ri buruz\nnafar 2014-10-01 08:48\nNire ustez zentzurik ez duenak inork ikusten ez duen telebista publikoa izatea da. Hori bai dela dirua xahutzea. Zorionez edo zoritxarrez jendeak horrelako programak kontsumitzen ditu eta niri ongi iruditzen zait euskaraz ere horrelako aukerak izatea. Nik seguraski ez ditut ikusiko, ez baitzaizkit interesatzen, baina besteek ikusi nahi badituzte, arazorik ez. Euskarazko telebista bakarra (edo ia bakarra) dugu eta hori kontuan hartu behar da. Beste egoera batean ez nituzke realityak justifikatuko ETBn baina gure egoeran, publiko gaztea erakartzeko saioak egin behar direla deritzot. Gure kasuan “Gu ta gutarrak” eta “Azpimarra” bezalako saioak kate berean izateak bateragarria izan behar du, ez dago beste aukerarik momentuz.\nMiel 2016-02-25 08:35\nNiri berdin tzait kaka aupegira egiten didanak euskaraz edo erderaz edo katalanez egiten didan. Nik ez dut nahi kaka aurpegira egiterik eta punto.\nPeru Dulantz 2016-02-25 12:02\nBa nik, batzuetan, kaka dut gustuko, eta kaka hori euskaraz nahi dut.\nAitor 2016-04-01 18:09\nOndo dago publiko gaztea ekarri nahi izatea baina baina kosta ala kosta egitea eta maila iraingarri batera iristea onartezina da.\nETB telebista publikoa den lez poblazio osoa ordezkatu behar du, ezin dira lehendik zeuden programak eta seriak erebat baztertu eta audientzia gehien dituztenengatik ordezkatu. Guk danok ordaintzen dugun telebista da, beraz, audientzia kopuruak ez dira gida egokienak. Haurrez gain telebistaz gozatu nahi duten helduak daude eta hauei edukia kentzen bazaie ba ze demontre.\nArgi dago kateek bilatzen dutena audientza dela, baino berriro ere, telebista publikoa da ez pribatua. Hortaz, telebista publikotzat jokatu beharko luke.\nModuak eta moduak daude baina hau ez da batere egokia eta honekin oso desados gauden asko gaude. Borondate politikoa ere ezinbestekoa da honetarako, aski da, bukatu dezagun ipuin honekin eta eman diezagun garrantzia benetan duenari.\nHemen uzten dizun euskal bikoizleen egoera oso ondo azaltzen duen bideoa (7min 54s inguruan hasten da):\nPeru Dulantz 2014-10-01 10:41\nNeuk ere nahiago nuke Marguerit Yourcenarren azken elkarrizketa euskaratuta ikusi ordu berean, baina ikusleak bereganatu behar baditu, horrelako programak behar ditu ETBk. Begiratu, bestela, non duen Telecincok ikuslerik gehien: Gipuzkoako Goierrin!!\nNataliaP 2014-10-01 11:10\nBide batez, eskaera bat gehitu nahiko nioke aurrez esandako guztiari:\nJar dezatela Dragoi Bola Z ordu naturalago batean, gaueko 1etan beharrean.\nAitor 2016-04-01 18:13\nAspaldi utzi zioten marrazki bizidunen programazioa alde batera. Benetan behar dena da euskal bikoizketari garrantzi handiangoa ematea, behar duena hain zuzen azken urteotan ekarpen oso garrantzitsuak egin baititu euskararen normalizaziorako.\nUmeei marrazki bizidunen programazio zabal eta kalitatezko bat eskeini eta bikoizketetan lan egiten duteneei ganoraz tratatu.\nHemen uzten dizut bideo interesgarri hau:\nConqueror 2014-10-01 11:21\nEuskarak esparruak IRABAZI behar ditu, euskaldunak pertzibitu behar du euskarak edozertarako balio duela, baita txepelkeria eta kutrekerietarako ere. Beraz, ongietorriak 40 principales ereduak eta realityak. Euskara zainduz, betiere. Hori bai:\n1) Azpimarra / Sautrelaren eta Salvame Deluxe / Mujeres y Hombres okaztagarrien artean bada tartekorik, eta El Conquis gauza duina da entretenimendu arloan.\n2) El Conquis euskara hutsez egingo balitz, SEKULAKO onura izango litzateke hori euskararentzat, sekulakoa. Kapitain euskal hiztun onak hartzeko aukera sobera dago, eta parte-hartzaileak ere sobera. Erdarari lehentasuna emanez, aukera ederra galdu dela iruditzen zait. (Noski, parte-hartzaileen euskara asko zaindu behar da, 101 gaztelu eta antzekoetan zenbaitetan egin baino gehiago).\n3) Betizu klubarenean arrazoi osoa duzu, baina akatsik larriena, nire ustez, adoleszenteei ez zaiela ezer interesekorik eskaintzen. Umeek, euskara erabiltzeari uzten badiote, hain zuzen 8-16 urte tarte horretan uzten dio, erdaldun hiztunen kopuruaz aparte, hortxe galtzen baitu euskarak bere cool edo guay izaera. ETBk ez badio ezer eskaintzen euskaldunari Doraemon utzi eta Euzkitze edo Xabier Usabiaga arte… Nik gorroto ditut Disney Channeleko gaztetxoen serie hutsal horiek baina nahiago nuke ETBk emango balitu euskaraz… GoAzen kritikatu izan da, baina niretzat hori da ETBk gaztetxoei egin dien ekarpen onena aspaldian… Parker Lewis dut gogoan… noiztik ez da horrelako ezer eskaintzen euskaraz nerabeentzat.\nAitor 2016-02-25 20:19\nEl conquis euskaraz sortu zen.Basetxea zen eta arrakasta eta gero, diru gehiago inbertitu eta gazteleraz. Nahikoa da. Chiloe euskaraz zen eta iparraldeko bat dugu espainolez gaur egun.\nAitor 2016-04-01 18:17\nMarrazki bizidunak dira umeei eta euskarari ekarpen handiena egin diena. Aspaldi utzi ziren marrazkiak bikoizteari eta hau ezin dugu onartu. Guretzat eta gure herriarentzat funtsezkoa den hau akatu izana.\nBeñat 2014-10-01 11:22\nNi ere aurretik esandako guztiarekin ados nago. Ikusleei horrelako saioak gustatzen ba zaizkie zergatik ez egin euskaraz. Euskarazko telebista kate bakarra izan da ikusleek gustoko duten edukiak ekoiztea bidezkoa ikusten dut.\nBaina batzuk beti esango dute dokumentalak ikustea nahiago dutela horrelako saioak baina, baina audietzia datuek beste gauza bat esaten duta\nnafar 2014-10-01 11:26\nGaztea irratiari buruz esango nuke ez dela 40 Principales irrati formularen kopia, Europa osoan funtzionatzen duten irrati formulen parekide baizik. Eta horri esker gazteek euskarazko irratia entzuten dute eta euskarazko produktuak kontsumitzera ohitzen dira. Hor ibiltzen da Gaztea EAEko irratien artean lehen postuetan, eta hori ona da euskararentzat. Iruñerrian zoritxarrez ez da ongi entzuten eta bertako gazteek gaztelerazko irratietara jotzen dute.\nTelebishtaria 2014-10-01 11:53\nNafarrek erran duenarekin neurri batean ados. Halere, EITB publikoa izanda bertzelako eredua landu beharko luke. Audientziaren izenean ez da dena posible. Aipaturiko realityak gabezia baten adierazle dira. Bertze eredu bat landu behar du euskarazko kate publikoak. Aztertu zein den telebistaren ikusle potentziala, eta eredu egokiena bilatu. BBC aipatu da, eta bide bat da.\nAlor publikoan ez, baina pribatuan, Hamaika Telebistak bere apustua indartu du denboraldi berrian, bertzelako programekin, eta ETB1en ikusi ezin dena topa daiteke. ETB bezala, 11 ere Nafarroan ezin da ikusi, baina lizentzia lortu omen dute. Ea laster ikusteko aukera dugun. Bitartean http://www.hamaika.eus web orrian sartuta ikus dezakegu batzuk.\nBestela 2014-10-01 12:40\nBertan ezer sortu gabe dena kopiatu beharra nagargarri samar egiten zait. Baina dena Espainiako telebistatik kopiatu beharra hori bai etsigarria. Etxe horretako agintari kosmopaleto babalore horiek ez al dakite munduan zehar telebista gehiago ere badirela? Eta ez txarragoak alajaina!\nBeñat 2014-10-01 13:25\nFuntzionatzen duen bitartean kopiatzea ez dut problematzat aurkitzen. Bertan ideiak izaten dira, telebistara eraman ere bai baina ondoren ez dutela funtzionatzen askotan ikustena da.\nEta espainiako telebistatik bakarrik kopiatzen dutela, hori erdi egia da. Europa eta estatu batuetako telebista komertzial (eta publiko askok) dituzte horrelako programak. Azken batean hori bai da funtzionatzen duena.\nBESTELA 2014-10-01 13:59\nErdi egia den horri buruz zerbait. Normala da ETBko ereduren bat Espainian ez ezik munduan zehar beste nonbaiten ere agertzea, espainiarrek ere bertatik kopiatu dutelako. Baina zenbat telebista eredu daude gurean munduko beste telebistaren batetik kopiatuta Espainiako telebistak aurrez kopiatu ez duenik? Alegia, zer nola begiratzen diote mundu zabalari ETBko agintariek? Zuzenean ala Madrilgo teleskopiotik? Nahiago nuke oker banengo nire uste honetan eta gustura irakurriko ditut plazara ditzakezun adibideak.\nItzain 2014-10-01 14:58\nBestelarekin ados. Gainera, iruditzen zait ahal den neurrian orijinala eta ezberdina behar duela euskarazko telebistak arrakastarik izango badu, orijinala, normalean, kopia baino hobea izaten baita. Horri gehitzen badiogu gutako gehienek erosoago (hizkuntz gaitasun erlatiboa tarteko) gaudela erdarazko kateak entzuten…\nItzain 2014-10-01 12:46\nETB-1ek ikusleak behar ditu. Euskaldunok gustura ikusteko moduko programazio bat behar dugu. Nafar, Beñat, Conqueror eta Perurekin ados.\nETBren arduradunek eskaintzen diguten hutsunez jositako programazio daukagularik, iragazki etikoak jartzen hasteko moduan gaude!\nETB1en programazio OSO eta DUINA ORAIN!\nA. Osinalde 2014-10-01 15:07\nOso interesgarria eztabaida hau guztia, telebista publiko euskaldun baten ereduari buruz. Baina asko irabaziko luke datu batzuk ezagutuko balira, esate baterako, zenbat jendek ikusi ditu aipatu dituzuen saio horiek guztiak. Zenmbat lagunek ikusi dute GU TA GUTARRAK edota Alkain eta konpainiaren ZUEK HOR ETA GU HEMEN? Ez ditut datuak ikusi, baina ez omen dira pasatu 0’6etik. (Hartu kontutan 1 dela 20.000 pertsona).\nMwerezi al du 8 edo 9 mila lagunentzat eredu komertziala lantzeak primetimean? galderak asko dira, eta erantzunik ez da egoten sekula, ezen eta ikusiko bagenu zenbat jendek ikusten duen AZPIMARRA, SAUTRELA edota GAUR EGUN bera (0’1, 0’2. 0’3 eta horrela), agian ETBren beharra jarriko genuke auzitan…\nConqueror 2014-10-01 17:44\nEta zergatik ditu hain ikusle datu eskasak?\nEz al da uxatu egin direlako urtez urte? Jendeak Telecinco zaborrarekin lotzen duen bezala, askok eta askok ETB1 asperdurarekin, euskal (hots, euskararen inguruko) gauzekin, eta hutsalkeriekin (mariatxiak, zirko absurdoak, kamera ezkutua) lotzen bukatu du.\nNon dira Roseanne moduko serie onak euskaraz (bakarrik) ematen ziren garaiak? Halako batean erdaraz ere ematen hasi ziren ETB2n, gero han bakarrik, eta gero kaka…. Non dira gaztetxoentzako serieak eskaintzen ziren garai haiek?\nItzain 2014-10-01 18:33\nHortxe dago gakoa! Arduradunek euskarazko katea hiltzen utzi dute… euskalgintzaren eta talde politiko guztiek ezikusiarena (ikusten ote dute?) egin duten bitartean.\nBazeukaten nahi zutena, ETB2. Euskarazko kate bat zertarako?\nJon 2014-10-01 16:02\nTelezaborra euskaraz ere egin daitekeela erakustea hizkuntzaren normalizaziorarako aurrerapausoa itzela da.\nAitor 2016-04-01 18:19\nGoobi 2014-10-01 20:46\nEuskaldunok kutreak gara, oso. ETB kutrea izan da beti. Baina oso oker zaudete espainiar kutretasuna kopiatzeagatik ezer normalizatzen dugunik pentsatzean (euskal herriaren desagerpena ez bada). Tontoen nazio bat desagertzera kondenaturik dago, eta desagertzea merezi du.\nTelebista autonomikoa euskaraz egon behar duela onartzen dutenez PNVkoek, behintzat euskaraz formatua bai, baina espainiar gaiak jorratuko dira. Pentsatzen zuten gizartea euskalduntzeagatik Estatu bat osatzeko nahia ez zela berpiztuko jeltzaleek… orain diote “kabendió zer egin dugu?? orain bueltza atzera, euskaraz baina baina Espainiaren alde”. PNVren lerdotasunaz baliatu izan bagina behintzat euskaldunok… ez gara ezta ohartu ere, gureak egin du.\nnafar 2014-10-02 09:28\nGoobi zuk ETB1 ikusten duzu? Zein eduki zehatz dira “Espainiaren aldeko”? Adibiderik jartzerik? Edo zure iruzkina arerioari egurra emateko (kasu honetan EAJri) aitzakia bat besterik ez da?\nGoobi 2014-10-02 18:39\nTraidoreak ez dira NIRE arerioak, zureak ere dira. Ba edozein programan ikus dezakezu, eguraldiko mapaz hasita. Kultura española imitatzen dute, mujeres ta eztakize hau bezala. Ez dute baskoniaren izaera politikorik azaltzen, aseptikoa da españolista ez denean. NFE ez dago baskonian baturik eura aipatzen dutenean. ETB1ko programa erdiak mutuak dira, ez dute euskaratu beharrik (kamera ezkutua, mr. bean…). Filme onak euskaraz emateari utzi dute. espainiako selekzioa filmatzen dute, baina Europako besteak ia inoiz ez. Audientzia eduki dezaken edozein programa (el conquistador), beti gazteleraz ematen dute. Eguraldiko mapa zenbat aldiz saiatu dira aldatzen? Euskadi Gazteako abestien erdiak gazteleraz dira, eta 40 Principalesetik kopiatua dute musika lista.\nZenbaitzuok oraindik ez dakizue, dena den, adibide konkretu eta begibistakoak eman ezean intuitiboki antzematen. Engainua inoiz ez da begibistakoa, eta errealitatea konplexua da.\nBestela 2014-10-02 21:35\nWheeler Dealers ikusten ari naiz oraintxe. Lagunartean noizbait komentarioa eginda, kuadrilako ia denek ikusten dute. Lau xoxekin burutzeko moduko saioa. Ez al litzateke egokia euskaraz antzeko bat egiteko? Espainiako kateren batek egin arte itxoin beharko dugu hari kopiatzeko. Eta Espainian egiten ez bada agur benhur!\nAsierTBaias 2014-10-03 00:10\nEz nago batere ados iruzkinarekin, nire ustez, Eitb eta Etb ez du hartu beste kanaleetako programak, eta ez ditu kopiatu edo antzeko programak egiten ditu.\nAdibidez, Etb-n kamera izkutua izeneko programa telecincon edo Antena3 edo hainbat kanaletan ez da agertzen. Mujeres y Hombres izeneko programa, Telebostean ematen dute eta ETB1 ean ez dut ikusi horrelako programarik\nnafar 2014-10-03 07:59\nZorionak Nakor, EiTBri buruzko zure artikuluek sekulako oihartzuna izaten ari dira. Berrian ere aipatzen zaituzte: http://www.berria.eus/paperekoa/2064/034/001/2014-10-03/zer_da_jator_izatea.htm\n» Espektakulua, jendartearen amesgaiztoa Zerdionk 2014-10-03 12:31\n[…] eguneroko zirtoan. Zer esan EiTBren norabideaz?Zer nolako EiTB dugu helburu? Eta Asun Osinaldek iruzkinetan aipatutako datuak aintzat hartuz: Zergatik ez ditu amantonik ere ikusten hainbeste laudatzen ditugun saioak? Badu […]\nTelebista | egunsentiederra 2014-10-05 10:24\n[…] Nakor González, ZuZeu.eus, 2014-10-01 ‘Mujeres y hombres’ eredua eta EiTB […]\nJon Etxeberria 2016-02-26 02:03\nGaztean aldaketa izugarriak egon dira. Betidanik entzun izan dut baina, Itziar Alduntzin eta Xabier Bolumburu kendu zituztenetik jasan ezina da. Audientzi txarrak, esatari tamalgarriak, saio zaharkituak etabar luze bat.\nIker luzaide 2016-05-01 15:04\nZurekin bat nator, itzul daitezela Itziar eta Xabier. Kriston parrek botatzen nitun lanen Itziarrekin eta Xabiren ahotsa eta bere irrifarrea kutsakorra zen horrez gain irratian entzun dudan ahots polittena du tipoak.\nmireia 2016-02-27 02:39\nGAuza bat da, negozioa egitea nahi izatea eta dirua ematen duenaren bila joatea. Hori ulertu dezaket enpresa pribatu baten ideologia izatea, baina euskal irrati telebista publikoan KAKA saltzea ez zait ondo iruditzen.\nGero ez gaiztezen kexa gure inguruan dagoen kultura, orokorrean zero bada.\nMatxismoaren kontra gaude baina parrandan goazenean, reageton kantuak entzutea nahi ditugu, hauen letra matxistekin… gero ta gutxiago dira euskal musika edo kultura musika duten tabernak eta horrek ere eragina badauka. Gaztean entzuten ez bada ez da ezagutzen… eta horrela doakigu…\nOrduan, zein izan beharko luke EITBko helburu eukal telebista publikoa izanik? dirua egitea edo ganorazko programak eta bertako kultura sustatzea?\nAnder Mujika 2016-02-27 10:57\nGuztiz ados esandako guztiarekin. La2 bera eredu izan beharko genuke. Edo hor daukagu baita, zentzu askoz gehiagorekin egindako beste telebista bat: Hamaika. Buelta haundi bat eman beharko genioke GURE telebistaren ereduari.\nJoseba Cordon Taichisan 2016-03-07 22:30\nEuskal Encodings foruen sortzailetariko bat izanda, esan dezaket argi ta garbi, aspaldi euskaraz bikoiztutako kalitatezko zinema, oraindik ere ez dela estrenatu. 5 urteko bikoizketei hitzegiten nabil. Bikoizketa mundua Euskal Herrian guztiz zapaldua izan da “barne produkzioa” asetzeko, eta zertarako? Inork ikusten ez duen kate bat izateko ahin zuzen ere. Ez telesail bikoizturik, ez zinemarik, ez ezer…. Ni flipatu egiten dut benetan Asturiasen bertan duen kateei eta haien programazioei. Hori da ahin zuzen ere telebista publiko bat gutxi gora behera ondo gestionatzea.\nETB2rentzako guztia, noski, Gazteleraz denez, denek ulertzen dugunez, eta zinema askoz be merkeagoa denez bikoizketa eginda dagoelako bapo! Horrela segi ta 4 urte pasata, agur Euskara telebista publikoan. Haurrentzako programazio penagarriak, nerabeentzako programazio eza, helduentzako programazio falta, berremisio kezkagarriak dokumentalekin baita telesaileekin ere (eta bikoiztitako filmeekin be matraka bera)… Ez dakit zuek baino ni nazka nazka eginda nago jada, ta pentsatzen noizarte egon behar garen Katalunyako telebistari begira…\nNaparroan 2016-03-08 09:31\nBeharbada iruzkina ez dagokio artikulu honi, baina guztiz ados.\n2016 hasieratik ETB atzerriko filmak ematen ari da, bikoizturik, baina astelehenetan gaueko hamabietan. Autosabotajea? Nahita egiten ote dute, gero esan ahal izateko: ikusle euskaldunek ez dute atzerriko produkziorik nahi. Gero ETB2n film guztiak kanpokoak dira.\nAitor 2016-04-01 18:24\nMarrazki bidizunak euskararen normalizazioari ekarpen handiak egin ditu eta orain, ETB-ko kanalak erreparatzen badugu zer aurkitzen dugu? zaborra.\nMarrazkiek gure herrian izan duten garrantzia izan eta gero guztiz baztertu egin dira eta honetaz arduratzen ziren langileak pikutara bidali dituzte.\nHau al da gure haurrek eta guk geuk merezi dugun telebista PUBLIKOA? ETB publikoa den bezela eta gu euskal herritarrak garen lez kalitatezko programazio duin bat eskatzen dugu.\nHemen uzten dizuet egoera oso ondo azaltzen duen bideo bat:\n(7 min 50s -an inguru hasten da kontua).


Sarea | Iritzia | Berria\nBatek argazki bat jarri du sare sozialetan. Parrandan ateratako argazkia da. Guztiek ulertu dute etxean baino ordu gehiago egiten dituela tabernan. Bada inoiz mozkor handiarekin ikusi duenik, eta inork ez du imajinatzen sekula alkoholik edan gabea denik.\nBeste batek lagun batekin egindako selfie-a argitaratu du. Bikotea direla pentsatu dute jarraitzaileek. Begietan igartzen zaie txispa, dudarik gabe. Eta jarraitzaile batek besteari pribatutik bidali dio mezu bat, bihotzez betea. Eta halako batean, beste selfie bat argitaratu du bestea argitaratu duenak: ez da lagun berdina ondoan duena. Jarraitzaileak haserre daude: baina hau ez al zen heterosexuala? Zenbatekin dabil? Honek ditu obarioak.\nHirugarren batek ezkontzako argazkiak argitaratu ditu. Ze ñoñoa izan den sarean gabiltzanontzat! Gainera, nork esan dio bere bizitza intimoa interesatu egiten zaigula? Ez dugu jakin nahi norekin ezkondu den, baina denok gaude bere argazkiei begira. Ez digu ikus dezagun eskatu, baina geure buruari begiratu eta aipatzeko zilegitasuna ematen diogu.\nEta erakusten duena kritikatuz, erakusten ez duena imajinatuz, sareetan bueltaka gabiltza. Jendea ezagutzeko harekin egon egin behar dela ahaztuta; eta egonda ere, urteen ondoren ere, batzuk ezagutzera ez garela iritsiko susmatu gabe.


Haur Literaturako Mikel Zarate XII. Saria 2022 abian da - PostData\nLanak hartzeko lehen eguna 2022ko martxoaren 1a izango da eta azkena maiatzaren 31. Epaimahaiak erabakia hartzeko azken eguna, ostera, 2022ko ekainaren 30a izango da.\nSaria irabazi ez duten egileekin harremanetan jarri ahalko da argitaletxea; osterantzean, Datu Pertsonalen Babeserako Legeak dioena beteko da; baztertutako idazlanen kopiak, berriz, suntsitu egingo dira. Oinarri hauetan zehaztu gabeko zalantzarik agertuko balitz, epaimahaiari dagokio hura argitzea, eta hark egingo ez balu antolatzaileek erabakiko lukete.\nelkar argitaletxeaeuskarazko edukiaeuskarazko edukiaklezamako udalamikel zarateMikel Zarate lehiaketaMikel Zarate XII. Saria\n← Komiki eguna aurrenekoz, martxoaren 5ean\nMaddi Ane Txoperena: “Haurtzaroan sexu abusu bat bizitakoa naiz ni ere” →


"Hemen, egun bakoitza opari bat da" - Soraluze - Plaentxia.eus\n"Hemen, egun bakoitza opari bat da"\nUbane Madera Zangitu 2020-10-13 20:59\nRamon Perez eta Mari Carmen Perez Eizagirre-Etxetxon.\nMari Carmen Perez (Eibar, 1953), Eizagirre-Etxetxon bizi da 2015etik. Erretiratu ondoren joan zen mendira bizitzera. Hasieran bakarrik. Ekainetik, ama hil zitzaionetik, Ramon Perez aitarekin. Eziagirre-Etxetxon ametsa bete du: mendian bizitzea. "Beti sentitu naiz ondo naturan". Seme-alabak txikiak zirela, Mutrikuko kanpinean karabana ipini eta han pasatzen zituzten asteburuak. Orain, ja nagusitan, bide bera segitu nahi izan du, baina betiko.\nZergatik duzu horren gustuko mendia?\nLibre sentitzen naiz, nire habitatean nagoela sentitzen dut, ondo egiten dit eta beti nahi izan dudana da. Seme-alabak ikasten eta neu lanean nenbilela, zaila zen, baina erretiratu nintzenean, argi izan nuen. Hala ere, ezta nire ametsik onenean ere ez nuen imajinatu hemen bizitzea. Eizagirre-Etxetxok gainditu egin du espero nuena. Naturan etxetxo bat izateko ametsari ez nion sekula ere laga, baina denbora batez Burgosen, Orduñako mendatetik 10 kilometrotara txabolatxo bat besterik ezin izan nuen lortu.\nOso ondo. Asteburutan bakarrik joaten nintzen, baina benetan gustuko nuen. Lanean nenbilen eta gogoan dut zelan egoten nintzen barikuak noiz iritsiko, nahiz eta hara joateko bidea zaila izan: mendatean beti behe-lainoa, elurteak… Gainera, ez dut batere gustuko gidatzea. Azkenean honako hau irten zitzaidan. Bi familiaren arteko proiektua izan behar zena bakarrean geratu zen. Baserri zaharra zaharberritzea oso garestia zen; azkenean, proiektua aldatu eta etxetxo txiki baina argitsu hau da emaitza, justu nahi nuena. Egia esan, ez zen erraza izan, zalantzak ere izan nituen, baina hementxe dago. Bestalde, ez naiz baserritik bizi; horretarako nire sasoia joan da, bestelako gauza batzuetan inbertitzen dut denbora. Hala ere, aitak gustuko du lurra, beraz, ortutxo bat egiteko proiektua dugu.\nErretiratu ondoren etorri zara; eibartarra. Igartzen duzu faltan kalea?\nEzta gutxiago ere. Kalean bizi nintzenean, mendira etortzea besterik ez nuen nahi eta sarri etortzen nintzen. Orain hemen nago. Honek ez du preziorik. Egun bakoitza opari bat da. Ez dut kalea faltan igartzen, baina behar edo nahi dudanean nire autotxoan jaisten naiz, orain aitarekin ere jaisten naiz, nahiz eta gutxiagotan jaitsi. Gainera, sekula ez zaizkit bisitak falta.\nEz du ezer txarrik?\nLan handia du. Baina hori ere neurtu egin daiteke. Ez naiz obsesionatuko, beraz, gogoen eta beharren arabera ezartzen ditut lehentasunak. Bizimodu aldaketa ederra izan da, baina aldi berean, egokitzapen handia behar da. Bestalde, autoa denerako behar da, baina ez zait inporta. Igotzeari eta jaisteari esker ez zait gidatzea ahaztuko! Badakit nire adinarekin mendian bizitzeko erabakia jende askok ez duela ulertzen. Bestalde, gazte asko dago, ume txikiak dituztenak, naturan bizi nahiko lukete, baina zailtasun larregi dituzte. Ondo legoke euren ametsak betetzeko laguntzaren bat izango balute, nagusiegiak izan aurretik.


Perpaus elkartua (12)\nErrekorrak zoriz hausten dira\nAtletismoko errekorrei buruzko testua irakurriko dugu. Bertan, egindako ikerketa baten berri emango digute. Horretaz gain, ikasiko dugu baieztapen bat nola eman esandakoaren ardura hartu gabe. Horretarako forma hauek erabiliko ditugu: antza denez, dirudienez, itxura denez, nonbait.\nGazteak eta aisialdia\nGazteen gustuen berri izango dugu berri bat irakurrita. Preferentziak adierazteko formak aztertuko ditugu, bereziki nahiago izan aditza.\nAlbiste bat irakurriko duzu. Zenbat ikusten dugu telebista? Gero, zenbakiak gogoratzen dituzun jakiteko, ariketa bat egingo duzu. Gainera, konparazio formak ere ikasiko dituzu.\nEuskal Herriko bost diskotik bat pirata da\nPirateriari buruzko datu batzuk irakurri eta beste modu batean idatziko ditugu.\nSalerosketa batean arazoak\nInternet bidez egindako salerosketa batean izandako arazo baten berri izango dugu albiste bat irakurrita.


Batua Games Play Batua Games Online -3-20 Games\nSearch Game Batua Games Total: 80 emaitza sortu ditu.\nZombies Of Batua\nEkintza estrategia generoa, non jokalari armada bat sortzen du eta komandoak bere enemyrnIt aurkako borroka da aukera ematen dizu: kontratatu soldadu eta nekazari - eraikitzeko batiments-upgrade zure soldaduak biltzeko baliabideak ...\nWizard indartsu bat izan da deitua sartu erresuman Chaos Reaper eta dorrea suntsitu. Laguntza bere helburua betetzeko zion, ziegak exekutatzen ari da, etsaiak hil eta askatzea berriak ikasteko. ...\nFrogatu errementari behin-behineko onena Oraindik duzu erresuman eta zure armak onena izan dezakezu armada. Hobeto Forjes pistola, denbora gehiago iraun dezake combat en querreros. Hartu zure mailua eta ingudea stand ...\nBen 10 at Coliseo da\nBen 10 areagotu du denboran atzera hutsegite baten ondorioz. Ben 10 ukitu eta jokoak zaldun Coliseum lehiatuko dira urrun, ausartenetako aitortu erresuman. Ibiltzeko zaldi alien, eta gogor kolpeak ematen ezpata ...\nEstrategia joko honetan errege lagundu behar duzu, bere semea Alexander, power-ero da oraindik mundu osoan mehatxu handi bat garaitzeko.\n, Guerrero onena bezala erresuman, Inoiz negar, Goblin arriskutsua Horde.Manage honetan zure armadak herri eta hirien defentsa eramango amaitzeko dagokio! ...\nDual jokalari arrow tiro ekintza jokoa cloud antzinako hiri bat ezarri da. Defendatzeko erresuman zeruko izaki gaiztoak erasoa da. Tiro gezi horiek ere kentzeko. hegan katu hau bidaiatzen Olympus tenpluak ...\nZure helburua da gordetzeko erresuman. Mailu handi bat etsaiaren edozein birrintzea ahal izango duzu. Defensa zure etsaia Horde gaztelua eta diru dezakezu zure gaitasunak berritzea biltzeko. ...\n... munduan, Hartu zion, eta bere henchmen zure bakea leheneratu erresuman. ...\nDarnell Eta Jainkoaren jasan zuen\nDarnell jainkoen haserrea aurre laguntzen, Jainkoak azkenean Earth etorri eta berarekin batera izan du bere iritsiko merezi duten pertsona guztiei erresuman. Baina Darnell du accumulatedtoo askoren bekatuak eta bakarra egon ...\nVendetta: Kaos Kommander bat Turn oinarritutako estrategia jokoa, 1 kapitulua da. Gizakiok akats txiki bat egin du eta hutsune bat utzi irekitzeko non bere sar dezakezu erresuman. Jarri zure orkoak armada eta iratxoak estrategikoki ...\nHiru Batua Fighters invencible\nBenetako borrokalari ausartak invencible edizio honekin borrokatu! WASD mugitu; JKL-eraso skill berezia UI.\nSaguenay Of erresuma\nDefendatzea erleen horda aurka Saguenay hiria, dorreak beraien azken aukera dira ... Non zatoz, lideratu garaipena edo dute bazara erresuman hondarrak besterik ez mito bat ... Ziur duzu? ...\nBatua Bultzatuko Your erresuman eraso azpian Orko, Trolls eta gaiztoak wizards ordubetez. Borrokatzea baso eraikitako dorre arkulariak, mages edo jaregiten bonba errepideetan. Irabazi baino gehiago 30-lorpenak jokoa osatzeko. ...\nEtsaiak dira zure inbadituz erresumanEta zure mages armada defentsa da! Armatua jakinduria batera, azkar pentsatzen eta estrategia azkarragoa aldatu, etsaiak mota dozenaka, handiena arriskuan barne gelditzeko behar duzu ...\nHartu armadak kontrola erresuman babesten Emaeron Milena etzan aurretik demonios Horde Baronesa. Tokia guda eta zure inperio expúlsalos dorre. ...\nZure erresuman , inbaditzaileen by eraso azpian da. Zure gaztelua hegan Magnuss Fortress, morroia handi bat buru, fend off dezakezu olatuak. Rescata zerutik jaitsi printzesak guztiak. Txanpon erabili eguneratu ...\nHave fun xakean jokatzeko modu berri bat, zaldi bakarrik mugimendua defendatzeko behar zure erresuman. ...\nDefendatzea zure Erresuma\nDorrea defentsa berritzailea jokoa upgrade-sistema sortzaile eta indartsua hartzen dute parte, eta sagua erakunde lortzeko aukera.


"3 minututan" lehiaketako finala egingo dute gaur arratsaldean Iruñeko Planetarioan — Unibertsitatea.Net\nHemen zaude: Hasiera › Ziztu bizian › "3 minututan" lehiaketako finala egingo dute gaur arratsaldean Iruñeko Planetarioan\n"3 minututan" lehiaketako finala egingo dute gaur arratsaldean Iruñeko Planetarioan\n2016/11/15 - unibertsitatea.net\nNUPek antolatutako lehiaketa da eta ikasleek 180 segundu izango dituzte euren ikasketa amaierako lana aurkezteko jendaurrean eta "tesia 3 minututan" lehiaketan du jatorria eta 500 euro jasoko ditu kategoria bakoitzeko irabazleak.\nParte-hartzaileetako batzuk. NUP\nZientzia Astearen barruan, gaur 19:00etan NUPek antolatutako "3 minututan" lehiaketaren finala izango da Iruñeko Planetarioan. Gradu, ziklo edo master ikasleei zuzendutako lehiaketa da eta NUPek berak aurretik martxan jarritako Tesia 3 minututan lehiaketan du jatorria. Kasu honetan ikasketa amaierako lanak izango dira hiru minututan eta jendaurrean aurkeztu beharko dituztenak. Aurtengo Urriaren 7a baino lehen aurkeztutako lanak izan behar dute nahita nahi ez.\nGuztira hamabi lagun pasatu dira finalera eta kategoria bitan parte hartuko dute. Master amaierako lana aurkeztu dutenak batetik eta gradu edo ziklo amaierakoa aurkeztu dutenak bestetik. Kategoria bakoitzeko irabazleak 500 euroko saria jasoko du.\nHainbat eratako lanak izango badira ere, gehienak ingeniaritza arlokoak dira.


Irekia Eusko Jaurlaritza - Gobierno Vasco :: Bake eta Bizikidetza Plana amaiera fasean sartu da, gizartea elkartzea ardatz hartuta\nBake eta Bizikidetza Plana amaiera fasean…\n\nBake eta Bizikidetza Plana amaiera fasean sartu da, gizartea elkartzea ardatz hartuta Iturria: Irekia\n\n\n\n\n\nEuskal gizarteak indarkeriaren amaiera antolatua eta bizikidetzaren printzipio berritzailea eskatzen ditu. Horien premiaren adierazle da aipatutako gizarte-eskakizuna.\nBakegintza eta Bizikidetzarako idazkari nagusi Jonan Fernandezek Bake eta Bizikidetza Plana legegintzaldiaren amaiera fasean garatzeari buruzko txostena aurkeztu du gaur goizean. Dokumentu horretan Planaren aurreikuspenak eguneratu dira eta irailaren 9an aurkeztutako kanpoko ebaluazioaren gomendioak bildu dira, gizartea elkartzea jardueraren ardatz hartuta.\nLehendakaritzan izan den prentsaurreko baten, Jonan Fernandezek esan du Eusko Jaurlaritzak bere ahalegina bilduko duela “indarkeriaren amaiera antolatua eta bizikidetzaren printzipio berritzailea lortzen, horixe baita gizartearen eskakizuna”. Gizartearen eskakizun horrek trakzio-eginkizuna izango du trantsizio-aldi honetan, adierazi du.\nFernandezek bake eta bizikidetzaren arloko diagnosi-berrikusketa bat egin du. Bake eta bizikidetzaren arloan egoerak ez du okerrera egin; are gehiago, aurrera egin du eta oraindik hobetzeko tartea du. Dena den, nahi baino mantsoago aurrera egiten ari dela pentsatzen du, oro har, gizarteak. Edonola ere, bi errealitate alderatu behar dira: indarkeriaren amaiera antolatuari jarritako blokeoak eta bizikidetzaren normalizazioan emandako aurrerapausoak. Hiru dira blokeatuta dauden arloak: desarmea, espetxe-politika eta iraganari buruzko gogoeta kritikoa.\nAlderdien arteko gorabeherak areagotu izana eta Bake eta Bizikidetza Batzordea blokeatzea ez dira lagungarri izan, eta zeharkako adostasun politikoak eratzeko aukerak neutralizatu dituzte, azaldu du idazkari nagusiak.\nLegegintzaldiaren amaierako fase honetako Jaurlaritzaren ahalegin guztien xedea honako ideia hau da: indarkeriaren amaiera antolatua eta bizikidetzaren printzipio berritzailea lortzea. Helburu hori zazpi lehentasun hauen bidez lortu nahi da:\n-Desarmea. Eusko Jaurlaritzak jarraituko du ETAri eskatzen armagabetzeko eta desagertzeko prozesu behin betiko, atzeraezin, baldintzarik gabe, erabateko eta egiaztagarria gauza dezala. Gainera, Espainiako Gobernu berriari desarmeari eta amaiera antolatuari buruzko proposamen berri bat aurkeztu dio, 2014ko abenduaren 21ean aurkeztutakoa eguneratuta eta berraktibatuta. Aldi berean, ekimena eragile politikoei helaraziko die. Eusko Jaurlaritza prest dago laguntzeko, baita desarmearen alorrean nazioarteko ekimenaren kolider izateko ere, baldin eta behin betiko amaitutzat jotzeko bada. Eusko Jaurlaritzak ez du parte hartuko epeka desarmearen berri emateko edo dosifikatzeko diseinatutako operazioetan.\n-Espetxe-politika. Eusko Jaurlaritzak, lege eta giza printzipioetan oinarrituz, normaltasun penala eta espetxe-normaltasuna lortzeko jarraituko du lanean, birgizarteratzera eta bizikidetzara xedatua. Zigor- eta espetxe-arloetako politikaren proposamen berria aurkeztuko dio Espainiako Gobernu berriari, Zuzen Bidean eta Hitzeman programetan oinarrituta. Dispertsioaren eta beto kolektiboen amaiera aldarrikatzen jarraituko du, horiekin presoei ukatzen baitzaie banakako espetxe-onurak baliatzea eta gizarteratzeko eta birsozializatzeko bide legalak hartzea.\n-Autokritika. Autokritikaren pedagogia bat sustatzen ari da Eusko Jaurlaritza giza eskubideen esparruan, iraganaren kudeaketa politiko eta eraikitzailerako eredu gisa. Zuzendu proposamenean oinarrituta, aurten, urriaren 30ean eta 31n, lehen ekitaldia egingo dugu Donostia 2016rekin eta Globernance Institutuarekin elkarlanean.\n-Argitzea. Terrorismoari, indarkeriari eta giza eskubideen urraketei buruzko azterlanetan, ikerketetan eta argitzeko nahiz egiazko prozesuetan sakontzen jarraituko da.\n-Biktimak. Biktimen politika publikoekin aurrera jarraituko du Jaurlaritzak. Hainbat programa sustatzen jarraituko du, hala nola, Adi-adian, Erretratuak, Gertu eta Eraikiz. Batera konpromisoa garatuko du, biktimen politikek, iraganera ez ezik, etorkizunera ere begira dezaten, eta biktimen eta gizartearen arteko lotura sustatzearren. Horren osagarri,·giza eskubideak urratu zaizkien aitortu gabeko biktimei aitorpena egiteko legea adosteko proposamena aurkeztuko du aurtengo udazkenean.\n-Memoria. Gogora, Memoria, Elkarbizitza eta Giza Eskubideen Institutua abian jartzea izango da, hain zuzen, legealdi amaierako ardatz estrategikoetako bat. Indarkeriari uko egiten dioten eta giza eskubideen konpromisoan eta bizikidetzaren helburuan oinarritzen diren oroimen-politikak sustatuko dira.\n-Bizikidetzarako kultura eta hezkuntza. Bizikidetzaren kultura sustatzera xedaturiko ekimenak artikulatzen jarraituko du Jaurlaritzak, hezkuntzaren, partaidetzaren eta konpromiso etikoaren bitartez. Lankidetza-jarduerak sustatuko ditu elkarteekin, hezkuntza-agenteekin, Gazteriaren Kontseiluarekin, EiTBrekin, EAEko unibertsitateekin, PEACE Program-ekin eta Nazio Batuen Giza Eskubideetarako Goi Komisarioarekin.\nErakundearteko lankidetzari dagokionez, foru aldundiekin eta Eudelekin lankidetzan jarduteko asmoa du Jaurlaritzak eta 2016ko Donostiako Kultur Hiriburutzaren Bakearen faroarekin lankidetza estuan jarduteko konpromisoa beteko du.\nBakegintza eta Bizikidetzarako idazkari nagusiak adierazitakoaren arabera, proiektu honen gainean Jaurlaritzak duena zeharkako konpromisoa da: jarduera guztietan, ezer baino lehen, adostasuna lortzea izango da helburua. Adostasunik ez badago, “arriskatuko garen lehenak izango gara, egoeraren desblokeoa sustatzeko”, esan du Fernandezek. “Ez gara geldirik egongo”.\nBehin hauteskunde orokorrak igarota, Eusko Jaurlaritzak elkarbizitzarako akordio-oinarri baten proposamena prestatuko du. Agiri horren oinarrian egongo dira zoru-etikoa eta Bake eta Bizikidetza Planak jasotzen dituen mikro-akordioen proposamenak. Lanabes bezala aurkeztuko da bizikidetzaren arloan espazio partekatua sortzeko epe ertainean.\nAurrez aipatutako guztiak helburu argi bat du: indarkeriaren amaiera antolatua eta bizikidetzaren printzipio berritzailea bideratzea. Gizartea elkartzea da helburua. “Guztiok eman behar dugu zerbait helburu hori lortzeko” adierazi du Fernandezek, izan ere, “gizartea elkartzea herrialde- eta etorkizun-proiektua da” haren ustez.\njonan_fernandez_adostasuna_... behera kargatu (900 KB)\njonan_fernandez_blokeoak_au... behera kargatu (700 KB)\njonan_fernandez_desarme_pro... behera kargatu (600 KB)\njonan_fernandez_adostasuna_... 6 MB\njonan_fernandez_desarme_pro... 4 MB